Elkarretaratzea egingo dute bihar, larunbatean 45 urteko langilea hil zen enpresaren aurrean - Zumaia - Baleike.eus\nElkarretaratzea egingo dute bihar, larunbatean 45 urteko langilea hil zen enpresaren aurrean\nOnintza Lete Arrieta 2021-12-20 11:47\nLarunbat eguerdian 45 urteko gizonezkoa hil egin zen Zumaian, Basustabidean dagoen Egurkoren fabrika zaharrean, lanean ari zenean teilatutik erorita. Enpresa batek erosi du eraikin hori, eta eraberritze lanetan ari dira jarduera hara eramateko.\nLan heriotza salatzeko, elkarretaratzera deitu dute ELA eta LAB sindikatuek astearte honetarako, hilak 21. Ezbeharra gertatutako tokian egingo dute protesta, 12:30ean, Lan istripu gehiagorik ez, prekarietatea hiltzailea lelopean.\nAtzo iluntzean ere atera ziren kalera heriotza hori salatzeko. Hain zuzen, Saregileen plazan bilkura egin zuen hainbat herritarrek Biolentzia kapitalista gelditu leloa zeraman pankartaren atzean. Urola Kostako Kontseilu Sozialistak deituta egin zuten atzoko protesta.\nZumaiako Udala 2021 abe 20 gizartea\nZumaiako Udalak bere elkartasuna eta babesa adierazi nahi dio Zumaian lan istripuan hildako langileren senitarteko eta lagunei, eta enpresako gaino...


Zailtasunak eta adingabekoak ardurapean dituzten familientzako laguntzak, 2021 urterako.\nHelburua: Babesgabetasun arrisku egoeran dauden adingabekoen gizarteratzea.\nDirulaguntzen zenbatekoa: Dirulaguntza hauek ordaintzeko guztira, 30.000 euroko izendapena eginda dago, Oiartzungo Udalaren 2021 urteko aurrekontuko 1 1001.480.231.00.04.2021 zenbakidun diru-atalaren kontura.\nDeialdiaren araudia: Zailtasunak eta adingabekoak ardurapean dituzten familientzako 2021. urterako laguntzen oinarriak.\nDirulaguntza zein gastuetarako eskatzen den, gastu horretarako diren fakturak edo aurrekontuak.


Berritasunei neurria hartzen | Gizartea | Berria\n1 RAUL BOGAJO / @FOKU Tamaina handiagoan ikusi\nEdurne Begiristain - Lander Muñagorri - Igor Susaeta -\nAtzo 06:00etan sartu zen indarrean COVID-19 kasuetan gertatutako gorakadagatik Eusko Jaurlaritzak hartutako neurri murriztaileak biltzen dituen dekretua. EAEko aldizkari ofizialean argitaratua izan eta ordu gutxi batzuetara, herritarrek zalantzak zituzten neurri batzuekin. Batzuk kexu ziren, neurrien artean «desorekak» daudela uste baitute.\nOhiko itxura du Gasteizko autobus geltokiak 09:30ean: kanpoko aparkalekuan bizikleta mordoa lotuta, taxiak kalean aparkatuta bezeroen zain, eta geltokitik sartu eta irten lagun gutxi batzuk. Gasteiztik kanpo ikastera edota lanera egunero doazenez gain, maletak daramatzatenak ere ikus daitezke han-hemenka. Sarreratik gertu, espaloiaren gainean, Ertzaintzaren furgoneta bat dago. Poliziaren presentziak bakarrik hausten du normaltasun giroa.\nGeltokiaren informazio leihatilan lanean dago Iñigo Remirez, eta azaldu du ez dela ohikoa Polizia kanpoan egotea: «Gasteiztik ateratzeko debekuarengatik izango da, kontrol neurri gisa?». Remirezek dio goizean goizetik sumatu dela jendearen joan-etorria geltokian: «Hemen ez dugu aldaketarik sumatu. Lanera edo ikastera doaz gehienak». Bidaiaren mugimenduetan ez, baina telefono deietan, bai, antzeman dute aldaketarik: «Askok deitu dute jakiteko egiaztagiririk eraman behar ote duten, edo bidaien ordutegiak moldatu ote diren».\nBilbora doan autobuserako txartelak saltzen ari da Susana Saenz de Audikana, eta, azaldu duenez, haiek ez dute ziurtagiriak eskatzeko ahalmenik. «Poliziak eskatu beharko du, ez guk». Bilbora, Iruñera, Durangora (Bizkaia) eta Aiaraldera (Araba) doazen autobusak bete egin dira goizean: «Betiko moduan». Hori bai, dei ugari jaso dituztela dio hark ere: «Zalantza asko dauzka jendeak». Bilbora joateko txartela erosi berri dio Iñigo Ugartek. Ingeniaritza eskolan ikasten du, eta, egunero legez, autobusa hartuko du. Badaezpada, unibertsitateko matrikula agiria darama soinean, baita ikasle txartela ere. «Esan digute honekin ez dugula arazorik izango».\n«Egun normala» da Ruben Lopez autobus gidariarentzat ere; Gasteiz eta Durango arteko bidea egiten du egunero. Aitortu du «betiko jende kopurua baino zertxobait gehiago» eraman duela goizean: «Ziurrenik, errepide kontrolen beldur, autoa etxean uztea erabaki dutenak». Errepidean ez du ikusi Poliziaren kontrolik: «Pentsatzekoa da asteburuan zorroztuko dituztela neurriak».\nDonostiako Ibaetako campusean elkarrizketa askoren jomuga izan da Eusko Jaurlaritzak onartutako dekretua. Kafetegi ondotik igarotzean, hala galdetu dio batek besteari: «Bai, eta nire bizitokitik mugitu ahal izango naiz kasu horretan?». «Ez dakit, informa zaitez behar den bezala», erantzun dio besteak. Aurrerago jarraituta, beste biren arteko solasaldian koronabirusaren albo kalteak aipagai: «Ekonomia popatik hartzera joango da oraingoan!». Saihetsezina izan da mugikortasunari galga jarri dioten neurrien inguruan hitz egitea.\nUnibertsitateko ikasleek ulertu dute hartu beharreko erabakiak direla onartutakoak, eta egoerak halako zerbait eskatzen zuela: «Hartu diren neurriak, ordea, ez dira nahikoak edo logikoak; ni ez naiz autobusean etortzen, baina 07:00etan birusa autobusean ere badago, ez soilik 23:00etan kalean». Uxue Larzabal pasaitarrak ez du ondo ulertu garraio publikoa zergatik ez duten gehiago indartu. Izan ere, ikasgeletan segurtasun tarteak zaindu behar dituzte une oro, baina garraio publikoan ez da halakorik ikusten, Kristina Pislariuk azaldu duenez. Egunero egiten du Villabona eta Donostia arteko bidea, eta askotan jendeak zutik joan behar izaten du esertzeko lekurik ez dagoelako. «Ez gara herritik aterako, ezta herrian bertan aterako ere gauean, baina goizero, autobusak eta trenak beteta; hobe lukete garraioa indartzen inbertitzea, jendea era horretan lasaiago joan ahal izateko lanera edo ikastera». Kezka agerikoa du, egunero erabiltzen duen garraioa delako.\nIkasle askok ez dituzte ulertzen hartutako neurrien arteko desoreka horiek: nola litekeen alor baterako hain zorrotzak diren neurriak beste eremu batzuetan ez aplikatzea. Dena den, egoera iraultzeko gakoa herritarren esku dagoela uste du Denis Kerletak: «Gobernutik neurri zorrotzak ezarriz datoz, baina gu ere ari gara gure arauak ezartzen; ni lagun batzuekin bakarrik elkartzen naiz dagoeneko, harreman sozialak mugatu ditut. Jakin egin behar dugu denon artean bideratuko dugula egoera hau».\nZumarragako (Gipuzkoa) igerilekuko aldageletako batean bi lagun daude, eta batek galdetu du. «Zer? Orduan joan gaitezke Urretxura?». Barre egin du besteak. «Auskalo!». Baina galdetu duenak erantzun bat nahi du: «Zer? Bai ala ez?». Txantxetan ari direla dirudi, baina zalantzak izan badituzte. Eusko Jaurlaritzak ez du kaleratu galdera horri edo antzekoren bati erantzuten dion argibiderik. Dekretuaren arabera, «mugakide diren herrien arteko mugikortasuna» onartuta dago, baldin eta helburua bada «banakako gizarte, ekonomia eta kirol jarduerak edo aire zabaleko jarduera fisikoak egitea». Herrigune bakarra osatzen dute Urretxuk eta Zumarragak, eta, hortaz, mugakideak dira; baina banaka soilik ez, hirunaka ere zeharkatu dute herritarrek bi herrien arteko muga.\nUrretxun dago Buhame taberna. Herrian metatutako COVID-19 kasuen intzidentzia tasa handia dela eta, joan den ostiraletik herenegun arte 21:00etan itxi behar izan zituen ateak, Jaurlaritzak aginduta. Orain 23:00ak arte zabaldu ahal izango dute. «Hala dirudi, bai... », esan du Ana Gindulain zerbitzariak. Eta beste zalantza bat ere badauka: etxeratze agindua 23:00etarako ezarri dutenez, ez daki taberna itxi eta gero baimenen bat, «agiriren bat» beharko duen etxerako bidea «lasai» egiteko. «Udaltzain batek lankide bati esan dionez, lasai ibil gaitezke, baina auskalo...».\nOrmaiztegi ez da Urretxuren eta Zumarragaren mugakidea, baina haietatik zortzi bat kilometrora dago, A-636 autobidetik joanda. Doakoa da oraindik. Poliziaren kontrolik ez dago tarte horretako errepidearen sarrera-irteeretan. Eta Ormaiztegin dudak dauzka Mari Jose Sukiak. «Ez dago ez arropa dendarik, ez zapata dendarik, esate baterako. Beste herri batera joan gaitezke horiek erostera?». Edo fisioterapeutarengana. «Semeak ordua zuen Zumarragan lehen orduan, eta, inolako ziurtagiririk ez zuenez, joan ez joan egon da». Joan da.\nKarmele Dorronsoro, berriz, azkenean ez da Donostiara joan. Zalantzati ibili da; manifestazio batera joatekoa zen. «Baina neure buruari galdezka hasi naiz: eta trenean gelditzen banaute?». Administrazioak hartzen ari diren neurriekin suminduta dago, oro har. Josu Lasak «pena» sentitzen du 19 urteko bere seme-alabengatik. Bere gaineko balkoi batean, Ormaiztegiko beste balkoi askotan bezala, erdian marrazki bat duen oihal bat dago zintzilik: ortzadar batean Ormaiztegi dago idatzita, eta behean, mezu hau du: Dena ondo aterako da.\nEdurne Begiristain - Lander Muñagorri - Igor Susaeta


#AlertaHoria kanpaina abiatu du DYA Gipuzkoak jendeari laguntza eskatzeko - etakitto.eus\n#AlertaHoria kanpaina abiatu du DYA Gipuzkoak jendeari laguntza eskatzeko\nETA KITTO 2020, Uzt 09\nDYA Gipuzkoak #AlertaHoria kanpaina jarri du martxan gipuzkoarren bazkide kopurua eta dohaintza ekonomikoak areagotzeko asmoz. Izan ere, konfinamendu-aldian egindako jarduerek kalte ekonomiko handia ekarri diote irabazi asmorik gabeko elkarteari eta herritarren elkartasuna eta babesa inoiz baino gehiago behar ditu DYA Gipuzkoak: “Alarma-egoera deklaratu eta konfinamendua hasi bezain laster, elkarteak bere baliabide guztiak herritarren zerbitzura jarri zituen, azken 45 urteotan edozein larrialdi gertatu den bakoitzean egin ohi duen bezala. Erakundeen laguntza barik ere, DYA Gipuzkoak 50.000 maskara baino gehiago banatu ditu probintzia osoan zehar, 10.500 ordu baino gehiago eman ditu boluntariotzan, 40.000 kilometrotik gora egin ditu esku-hartzeetan, 1.700 test baino gehiago egin dizkie arrantzaleei eta 15.000 dei baino gehiago egin ditu telefarmazia zerbitzurako, besteak beste”.\nElkarteak garatzen dituen jarduera guztiak gipuzkoarren ekarpenekin finantzatzen dira eta, egoera ekonomikoa ahula dela eta, herritarrei laguntza eskatzeko ipini dute martxan #AlertaHoria kanpaina. Laguntza horiek bideratu eta egiten dutenaren berri emateko webgunea sortu dute eta, nahi izanez gero, Bizum bidez ere eman daiteke dirua, 38071 zenbakian.\n1973an sortua, DYA Gipuzkoak hainbat arlotan garatzen du bere lana eta probintzian zehar 13 ordezkaritza dauzka. 500 boluntario baino gehiago eta 30.000 bazkide laguntzaile aritzen dira bertan.\n« Jendetza bildu da atzoko eraso sexista salatzeko Miguel Rodriguez, argazkilaria: “Euskal Herrian oso argazkilari onak daude” »


Entradas [:es]Kontu Kantari[:eu]La gran depresion[:] - Teatro Campos\n2019/12/22 Kupula Aretoa (Zenbakitu gabeko sarrerak)\nIgandea 12:30 h\n2019ko abenduak 22\nPromozio bezerra eta metatu ezin diren deskontuak. Sarreren prezioa bera da Campos Antzokiaren leihatilan nahiz web orrialdean. BEZa eta banaketa/ticketing gastuak sartuta daude prezioan. Informazio lagungarria\nKontukantarik oroimenean dauzkagun abestiak biltzen ditu, hauek reggea, rap-a edo blues-a bezalako erritmo desberdinetara eramanez. Protagonista bihurtzen diren txotxongiloen laguntzarekin, bidai honetan, Sandrak eta Botik, betiko abestiak berrikusten dituzte, nagusiek ahaztu ez ditzaten eta txikiek ikasi ditzaten.\nEta honela, Arratoitxoak itsasontzi batera igotzen, lanera joan nahi ez duten Txonbo eta Ziku, edo Nana eta Granu azokan txakur bat erosten ikusiko ditugu. Familia osoarekin musikaz eta txotxongiloen mundu magikoaz gozatzeko aukera paregabea.\nEuskarazko 10 haur-kantuen kontzertua txotxongiloekin. Zerrendan kantu hauek daude: Txiki Txikia, Txakur bat, Kanuto, Txan Txibiri, Ran Rober Ran, Sorgina Pirulina, Baga Biga Higa, Ixil Ixilik, Itxasontzi baten, Ez goaz lanera eta Gora ta gora beti.\nIdeia originala: Mikel Pikaza, Sandra Fdez. Aguirre\nMusikaria: Roberto Castro "Boti"\nAbeslaria: Sandra Fdez. Aguirre, Itxaso Quintana\nMusika moldaketa: Roberto Castro "Boti", Antxon Sarasua\nEszena koordinatzaileak: Mikel Pikaza, Jon Koldo Vázquez\nPanpin eragileak: Itziar Fragua, Iñigo Eibar, Marta Álvarez, Miren Larrea\nZeinu hizkuntza: Rosa Godínez\nTestua: Mikel Pikaza, Jon Koldo Vázquez


Iritzi artikulua. Idazkaritza Feminista: COVID-19k emakumeak diskriminatzen al ditu? - Steilas\nIritzi artikulua. Idazkaritza Feminista: COVID-19k emakumeak diskriminatzen al ditu?\n[pdf fromatuan] iritzi art covid19 eta emakumea\nCOVID19k emakumeak diskriminatzen al ditu?\nPandemia hasi zenetik, ase arte entzun dugu birusak berdin erasotzen diela pertsona guztiei, baina badakigu baieztapen hori ez dela guztiz zuzena: ez da berdin gaixotzen, eta sendatzeko aukerak ere ez dira berdinak. Argi dago ezin dela bermatu konfinamendu osasungarririk pertsona askorekin batera etxebizitza bat partekatzen baduzu, ezta “funtsezko lanetako” kide izateagatik lanera atera behar baduzu ere. Gainera, langile klasearen zati handi batek ezin du telelana egin eta bideo-konferentzien bidez bildu; beraz, klase soziala erabakigarria da birusaren hedapenean.\nGaixotasun horren eraginean eragiten duen beste faktore bat generoa da. OMEren arabera, emakumeok munduko osasun-langileen %70 gara. Pandemia honetan, sektore sozio-sanitarioa lanaldi luzeak, kutsatzeko beldurra, benetako kutsatzea eta antsietate-dosi handiak jasaten ari da. Zaintza profesional horretaz gain, emakumeak arduratzen gara gure etxeetan mendekotasuna duten pertsonez eta etxeko lanez. Konfinamenduak bizitza etxean erabat garatzea dakar, hain zuzen patriarkatuak emakumeei etxeko lanak eta zaintzak erreproduzitzeko izendatu dien espazio horretan. Desberdintasun horrek lanaren sexu-banaketan du jatorria, patriarkatuaren eta kapitalismoaren arteko aliantzaren ardatza dena.\nGaur egun, prestakuntzan edo zaintzan diharduten zentroen sare publikoa etenda dago birusari eusteko: ikastetxeak itxi dira, haur-eskolak, eguneko zentroak eta mendetasun-egoeran dauden pertsonak artatzen dituztenak barne. Oraintxe, nor ari da haurrak, mendekotasuna duten pertsonak eta adinekoak zaintzen eta artatzen? Emakundek birusa sartu aurretik etxeko lanen eta zaintza-lanen banaketari buruz emandako datuei erreparatuz gero, etxetik kanpo lan egiten duten emakumeek 5,1 ordu ematen dituzte egunean 15 urtetik beherako seme-alabak zaintzeko, eta gizonek, berriz, 3,3 ordu. Seme-alabak zaintzeko eszedentziak hartzen dituzten pertsonen %7,4 gizonak dira, eta mendekotasuna duten pertsonak zaintzeko eszedentziak hartzen dituztenen %17,9; denboraren erabilera ez ezik, jarduera mota ere bada; gizonek gehiago egiten dute erosketa, batzuetan janaria prestatzen dute eta etxeko konponketa txikiak egiten dituzte; emakumeek, berriz, etxea garbitu, arropa ikuzi, lisatu, eskolako lanak gainbegiratu… eta zainketaz arduratzen dira. Egoera hori larriagotu egiten da emakumeak lan-merkatutik kanpo daudenean, zeregin horiek esklusiboki beren gain hartzen baitituztelako.\nErrealitate desberdin hori ia ez da aldatu bizi dugun “normaltasun berriaren” aurrean, emakumeak ari baitira zainketa- eta etxeko lanen ugaritasunari aurre egiten, eta, horren ondorioz, estresak gora egin du pandemia honetan, UPV/EHUren azterlan batek erakusten duen bezala. Azterlan horrek baieztatzen du ondoez psikologikoa %12 handitu dela emakumeen artean, eta%6,8 gizonen artean.\nAzkenik, oso larria den gai batean eragin nahi dugu: emakumeen aurkako indarkeria matxistak gora egin du, erasotzailearekin konfinatuta egotera kondenatuta baitaude, feminismoak ohartarazi duenez: 016ra egindako deiak %60 igo dira pandemia hasi zenetik.\nFeminismoak hamarkadak daramatza mendekotasun egoeran dauden pertsonak baldintza duinetan artatuko dituen sistema publiko eta unibertsalaren alde borrokan, zainduak izateko eskubidea eta ez zaintzeko eskubidea aldarrikatuz. Birusa ezin da aitzakia izan emakumeei zaintzaile papera berriz ezartzeko, badakigu krisi ekonomikoen garaietan emakumeek egunero borrokatu dituzten eskubideak murrizteko baliatzen dela eta ez dugu onartuko. Ez gara errepikatzen nekatuko osasun-krisi honi aurre egiteko – krisi ekonomikoa eta zaintza-krisia areagotu dituena – politika publiko feministak diseinatu eta aplikatu behar direla, pertsona guztientzako bizitza duina bermatuko dutenak; bestela, planeta eta gure bizitzak suntsitzen dituzten sistema ekonomiko biozidak eraikitzen jarraituko dugu, eta, aldi berean, gehiengo soziala pobreziara eta muturreko lan-prekarietatera kondenatuko da.\nSTEILASeko Idazkaritza Feministak ezinbestekotzat jotzen du zainketen, osasunaren eta hezkuntzaren sare publikoa indartuko duen erreskate-plan bat egitea, emakumeak eta gizartea, oro har, bizi-baldintza duinak ziurtatuko dituen ikuspegi feminista batetik.\njoakin2020-06-11T15:37:31+02:002020 10 ekaina |Albisteak, Emakumea, Iritzi Artikuluak|


Azpiegitura berritzaile batek energia aurrezten du eta, haren bidez, gehiago erabiltzen dira energia berriztagarriak instalazioetan | Tecnalia\n«Euskadin berritzailea den hiri-berokuntzako proiektu batean dihardugu lankidetzan»\nErtzaintzaren Iurretako basean martxan ipinitako RELaTED ekimenak tenperatura ultra baxuan banatzen du beroa hiri-berokuntzako berogailu batera\nAzpiegitura berri horren bidez, energia aurreztuko da eta energia berriztagarrien erabilera hedatzen jarraituko da sektore publikoan. Era berean, erreferentzia izango da Euskadiko beste eremu batzuetan ere antzeko soluzioak aplikatzeko.\nJosu Erkoreka lehendakariorde eta Segurtasuneko sailburuak eta Arantxa Tapia Ekonomiaren Garapen, Jasangarritasun eta Ingurumeneko sailburuak Iurretako Ertzaintzaren instalazioak bisitatu zituzten, eta bertatik bertara ikusi zituzten Europako RELaTED (Renewable Low Temperature District) ikerketa-proiektuaren emaitzak, zeinean Europako zortzi herrialdetako hamalau enpresak eta erakundek parte hartzen baitute.\nEusko Jaurlaritzak 813.630 euro inbertitu ditu egitasmo hori martxan ipintzeko, eta kolaboratzaile izan ditu Energiaren Euskal Erakundea, TECNALIA, Innometal, Taller de Comunicación aholkularitza-etxea eta NIBE, besteak beste. District heating edo hiri-berokuntza horrek tenperatura ultra baxuan jarduten du, eta etxeko ur beroa ez ezik berokuntza- eta hozte-sistema ere hornitzen dizkio Ertzaintzaren Iurretako konplexuari, zeina 14 eraikinez osaturik baitago.\nProiektu berritzailea eta aitzindaria da, eta, orain, sektoreko enpresei eta beste erakunde batzuei aurkeztuko zaie. Horri esker, frogatu dute banatu daitekeela beroa hiri-berokuntzako berogailu batera tenperatura ultra baxuan. Banaketa hori 35 gradu-zentigradutan egiten da, eta orain artean testatu gabeko abantailak eskaintzen ditu.\nSegurtasun Sailaren jasangarritasunerako eta energia-efizientziarako ardatz estrategikoetako baten barruan gauzatua da egitasmo hori. 2022an, 6,7 milioi euro inbertituko dira eraikinetan eraberritze- eta birgaitze-lanak egiteko eta energia-efizientzia hobetzeko, guztia ere Nazio Batuen 2030eko Agendaren jasangarritasun-konpromisoen esparruan.\nAurtengo aurrekontuetan jasotako proiektu zehatzen artean, hauek nabarmendu behar dira: hiri-berokuntza hedatzea Berroziko instalazioetan, azpiegitura fotovoltaikoak instalatzea, ibilgailu elektrikoak kargatzeko puntuak jartzea, aire-girogailuak berritzea eta isolamendu termikoa jartzea energia aurrezteko.\nEnergia-efizientzia eta energia berriztagarri gehiago\nSistema hori martxan ipintzeak energia aurreztea eta instalazio horietan energia berriztagarrien erabilera areagotzea ekarriko du, eta, ahalegin horrekin, Jasangarritasunaren Euskal Legean ezarritakoa betetzen lagunduko du Jaurlaritzak. Arau horretan jasota dagoenez, euskal administrazioek energia-kontsumoa murriztea eta energia-jasangarritasuna areagotzea sustatu behar dute, baita ingurumena babestea eta energia-instalazio berriztagarriak ezartzea ere.\nAzken ildo horri jarraikiz, energia berriztagarrien erabilerak % 350 egin du gora, eta, aldiz, murriztu egin da gas naturalaren kontsumoa. Elektrizitatearen kontsumoa ere murriztu egin da, bero-ponpa berriek askoz errendimendu handiagoa baitute (% 50 eta % 60 artean). Orobat, % 35 murriztu da atmosferara isuritako CO2-kantitatea. Alde ekonomikoari erreparaturik, zenbatesten da urtean 9.000 euro inguru aurreztuko dela.\nSareari lotutako bero-ponpak erabiltzea da proiektuaren gakoetako bat. Hiri-berokuntzan integratutako eraikin guztietan instalatu dira bero-ponpak. Bi norabidekoak izanik, zirkuituak berokuntza- eta hozte-sistema gisa funtzionatu ahal izango du.\nBero-ponpek banaketa-sareko uraren tenperatura igoko dute, tenperatura ultra baxutik, harik eta bulego edo gelak berotzeko behar den maila termikoa lortu arte. Bero-ponpek modu itzulgarrian funtziona dezaketenez, airea girotzeko ere baliatu ahalko dira hiri-berokuntzako instalazioak, geletako tenperatura hoztea behar den urte-sasoietan.


Ordenaren garrantzia — Eibar.ORG | Eibarko peoria\nHemen zaude: Hasiera / Blogak / Amatiño / Ordenaren garrantzia\namat 2007/02/13 08:10\nEskolan irakatsi ziguten faktoreen ordenak ez duela azken produktua aldatzen. Egia esan, bi gehi hiru edo hiru gehi bi... berdin-berdin da, emaitza ez da batere aldatzen. Baina hau ez da lege unibertsala. Lege honek balio du matematiketan baina ez, esaterako, gastronomian. Sukaldean oso garrantzitsua da faktoreen ordena eta beste horrenbeste politikan ere.\nHain zuzen, une honetan faktoreen ordena dugu eztabaida politikoaren ardatz. Gehienok bat gatoz elkarrizketa, bakea eta akordioa aldarrikatzerako orduan, baina ez gatoz bat, ostera, hiru kontzeptu hauen ordena erabakitzerakoan.\nZenbaiten ustez, gatazka konpontzeko ordenak honela izan behar du: Akordioa... elkarrizketa... bakea. Hau da, lehenik akordioa zer behar dugun aurretik jakiteko, gero alderdien artean zelan eztabaidatu eta, ondorioz, bakea berez-berez etorriko omen da.\nBeste hainbaten ustez, berriz, arazoa benetan konponduko bada, ordenak beste honela izan behar du: Bakea... elkarrizketa... akordioa. Hau da, lehenengo indarkeria baztertu, gero alderdien eztabaida politikoa bideratu eta, atzenean, guztion arteko akordioa erabaki.\nZehatz-mehatz esanda, Batasunak nahi duen ordena hauxe da: Akordioa-elkarrizketa-bakea. Eta PP izan ezik, gainerako alderdi guztiek nahiago duten ordena, aldiz, beste hau: Bakea-elkarrizketa-akordioa.\nBadira erdigunean omen dauden hainbat lagun ordenak ez duela garrantzirik esaten dutenak, kontu horiek huskeriak baino ez direla. Bapo, baina orduan, ordena huskeria baldin bada... zergatik apuntatzen dira ordena batera eta ez bestera?


Uberan - Euskal Idazleen Elkartea - 'Muga' antologia, espazio poetiko komun baten erakusgarri\n'Muga' antologia, espazio poetiko komun baten erakusgarri\nAntologia elebidun bat da Muga, Gallo de Oro argitaletxeak argitara eman berri duen liburua. Poemak jatorriz euskaraz idatzita daude, eta gaztelerara itzulita. Pentsamendua eta Poesia jardunaldiak antolatzen dituzten poeten lanak batu dituzte antologia honetan: Felipe Juaristi, Juan Ramon Makuso, Pello Otxoteko eta Aritz Gorrotxategi idazleen poemak. Aurreko ostiralean egin zen aurkezpen ekitaldia eta datozen egunetan errezitaldiak eskainiko dituzte. Lehena, apirilaren 28an Donostiako Garoa dendan.\nAntologia honetan agertzen diren lau poetek Pentsamendua eta Poesia jardunaldien sustatzaileak dira. 2008ko azaroan antolatu zituzten lehen aldiz jardunaldi horiek Donostian eta Durangon. Geroztik, urtez urte ospatu dira bi jardunaldiak, bai Durangokoa bai Donostiakoa, eta urtero manifestu bana argitaratu dute (http://pentsamenduarenpoesia.blogspot.com blogean jasota daude guztiak).\nHizkuntzen arteko zubiak eraikitzen\nJardunaldiotan hainbat alorretako poetek eta pentsalariek parte hartu dute, bai euskaraz idazten dutenak bai katalanez, galegoz edota gazteleraz idazten dutenak ere. Jardunaldien helburu nagusietako bat hizkuntzen arteko zubiak eraikitzea izan da (hortik “Muga” izenburuarena), eta, hitzaren bidez, espazio poetiko komun bat sortzea. Antologian agertzen diren poetez gain, asko izan dira zortzi urte hauetan jardunaldietan bidaide izan diren poetak eta pentsalariak: Chantal Maillard, Francisco Jarauta, Víctor Gómez Pin, Manuel Cruz, Jorge Riechmann, Gabriel Insausti, Juan Carlos Mestre, Miguel Anxo Fernán-Vello, Olvido García, Joan Margarit, Jorge G. Aranguren, Anjel Lertxundi, Karmelo C. Iribarren, Juan Kruz Igerabide, Eva Veiga, Antonio Carvajal, Manuel Rivas, Antonio Hernández, Raquel Lanseros, Iñaki Urdanibia, Bernardo Atxaga...\n“Nor bere ahotsarekin”\nFelipe Juaristik, Juan Ramon Makusok, Pello Otxotekok eta Aritz Gorrotxategik (antologia honetako poetek) ibilbide poetiko ezberdin eta propioak garatu dituzte, “nor bere ahotsarekin eta ageriko konplizitatearekin, eta giza-ezagutza bilatzen duen poesia baten koordenadak jarraitzen saiatu dira”, Muga liburuaren aurkezpen gutunean aditzera eman dutenez.\nIbilbide labur baina emankor horrek bultzatuta, lau euskal idazleek bere zeregin poetikoaren lagin bat bildu dute antologia honetan. Poemez gain, liburuak Jon Kortazarren hitzaurre bat eta Juan Carlos Mestre poetaren hitzondo bat dauzka. Liburuan agertzen diren ilustrazioak, berriz, Imanol Larrinagarenak dira.\nMuga liburuaren aurkezpen ekitaldiak\nApirilaren 28an osteguna, errezitaldi bat egingo dute Donostiako Garoan, arratsaldeko 19:00etan.\nApirilaren 22an ostirala, Madrilgo Muga liburudendan aurkezpena.\nApirilaren 23an larunbata, Madrilgo Nakaman liburudendan aurkezpena.\nMaiatzaren 3an asteartea, aurkezpen ekitaldia Bidebarrieta liburutegian.


Kaltzio 2-oxoglutarato fabrikatzaile onena - Cofttek\nUrolitina A & B hautsa\nCofttek Txinan kaltzio 2-oxoglutarato hauts fabrikatzaile onena da. Gure fabrikak produkzioa kudeatzeko sistema osoa du (ISO9001 eta ISO14001), hilean 500 kg-ko ekoizpen-ahalmena duena.\nUnitatea: 1kg / poltsa, 25kg / Danborra\nKaltzio 2-oxoglutaratoa (71686-01-6) Specifications\nIzena: Kaltzio 2-oxoglutaratoa\nFormula Molekularra: C5H4O5CA\nPisu molekularra: 184.16 g / mol\nSinonimoak: kaltzio 2-oxidanilidenepentanedioatoa;\nAzido 2-oxo-glutarikoa, kaltzio gatza;\nInChI gakoa: LADYPAWUSNPKJF-UHFFFAOYSA-L\ndisolbagarritasuna: Disolbagarria alkoholean, DMSOan eta metanolean\nBiltegirako egoera: -2 8 º C\nAplikazio: Hemen erakusten dugu alfa-ketoglutaratoak (Kaltzio gatz baten moduan emanda, CaAKG), zizaretan ticarboxylic (TCA) zikloan funtsezko metabolitoa dela, zizareetan bizitza luzatzen dela jakinarazi dezakete, saguen bizitza eta osasun iraupena nabarmen luza dezaketela.\nItxura: Hauts zuria edo zuria argia\nNikotinamida mononukleotidoko (NMN) zahartzearen aurkako osagarririk onena.\nHasiera Guri buruz Bloga Kontaktuak Produktuak


Jantzien kodexa, XVI. mendera bidaia koloretsua — dantzan.eus\nHemen zaude: Hasiera › Albisteak › Jantzien kodexa, XVI. mendera bidaia koloretsua\nLumaz egindako ilustrazioak dira, ondoren kolore biziz margotuak. "Der Spanisch Dantz" izenekoak dira hemen ageri diren lehen biak (eskuinekoa eta azpikoa). Espainiako zenbait eskualdetan (Asturias, Gaztela...) gaurdaino erabiltzen jarraitu den pandero karratuarekin dantzan ageri dira azpiko bi irudietan.\nOndoko irudietan, lehena ezezaguna gertatzen zaigun "Pisgeina" izeneko eskualdeaz ari da eta bigarrenak "Die Ivnckfrawen in Nawara" esaten du.\nEmakume taldeak Nafarroan ondoko irudietan.\nOndoko irudian herritar batzuk ageri dira dantzan. Beno, ezkerreko bikotea dantzan dago, eta eskumako bikotea ere dantzan dagoela dirudi, gizonezkoa esku-luze samarra iruditzen bazaigu ere... "Der Buren dantz im Etzs land" izenburua dauka irudi honek.\nEspainiako Liburutegi Nazionalaren webgunean jaso dugu XVI. mendeko Jantzien Kodexa. Ondoko loturetan liburua osorik ikusteko aukera duzue, bai irudiz-irudi eta baita pdf formatuan ere.\nXVI. mendeko Jantzien kodexa (irudi guztiak)\nXVI. mendeko Jantzien kodexa (pdf, 55Mb)


Negoziazio eredu integrala eta propioa aldarrikatu dugu EAEko Mahai Orokorrean | LAB SINDIKATUA\nFederazioak Zerbitzu Publikoak Negoziazio eredu integrala eta propioa aldarrikatu dugu EAEko Mahai Orokorrean\nLABek atzoko prentsaurrekoan azaldu zituen argudioen ildotik:\n1.\tBenetako negoziazio eredu bat aldarrikatzen jarraitzen dugu, Euskal Herrian eginda, injerentziak saihestuz eta hemengo gehiengoak eta beharrak errespetatuz; bide horretan, erabakiak adostasunean eta ez inposizioan oinarrituta.\n2.\tGaiak aldez aurretik mugatu gabeko negoziazio kolektibo eredu txapuzero hau gainditzea exijitzen dugu, langileon behar guztiak kontuan hartzen duena (egonkortasuna, deialdi publikoak, berdintasun, euskara, lan osasun planak…)\n3.\tProposatutako, edo hobe esanda, Gobernuak parlamentuak onartzearren igorriko dituen soldata igoerei dagokionez, berriro ekartzen dugu mahai gainera eros-ahalmena berreskuratzeko plan bat arduraz negoziatzeko. Era berean, funts gehigarririk egotekotan hauen helburua negoziatzea ere exijitzen dugu (soldata arrakala murriztea, beheko lan mailen egoera duintzea…)\n4.\tBehin-behinekotasun tasa jaisteko eta kontratazioa egonkortzeko lege propioa behar dugu. Jaurlaritzak gai larri honi arduraz heldu baino, txapuzetan oinarritzen jarraitzen du.\nEuskal Herriko zerbitzu publikoen eta langileen lan baldintzak okerrera doaz, eta Jaurlaritzak inprobisazioan eta propagandan oinarritzen du bere ekimena. Arazoei arduraz heltzeko negoziatzeko inolako borondaterik ez dauka, eta bistan da txapuzaz txapuza jarraituko duela.


'Lingua Nabajorum' antzezlana ikustera joan nahi duzu? — Gaztezulo\n'Lingua Nabajorum' antzezlana ikustera joan nahi duzu?\n'Lingua Nabajorum' antzezlana ikustera joan nahi duzu? https://www.gaztezulo.eus/lehiaketak/lingua-nabajorum-antzezlana-ikustera-joan-nahi-duzu-2 https://www.gaztezulo.eus/lehiaketak/lingua-nabajorum-antzezlana-ikustera-joan-nahi-duzu-2/@@download/image/lingua_nabajoru_1375364941.jpg\nPatxo Telleriak idatzi eta Jokin Oregik zuzendutako obra duzue 'Lingua Nabajorum', euskararen historia txoroa taularatzen duena. Abuztuaren 11n Victoria Eugeniako Club Aretora helduko da produkzioa, eta GAZTEZULOn egun horretako emanaldirako bost sarrera bikoitz zozkatuko ditugu. Bertan izan nahi baduzu, bete beheko koadroa!\nObraren aipamaren arabera, ironiaz betetako elkarrizketa bizkor eta burugabea da honakoa. Lanaren idazlea eta zuzendaria bera dira kontakizuneko protagonistak, baina obran zehar pertsonaia ezberdinez karakterizatuko dira. Euskal Herriko lurretan historikoki jazotako gertaerek gure hizkuntzarengan izan duten eragina agerian uzteko asmoz, amanaldi zoro eta barregarria aurkeztuko dute Donostian abuztuaren 11tik 18ra.\nGAZTEZULOn lehen emanaldirako, iganderako, bost sarrera bikoitz ditugu, eta izena ematen duzuenon artean zozkatuko ditugu, lagun bat besotik hartu eta elkarrekin joan zaitezten. Gaueko 23:30ean izango da, Aste Nagusiko gau bat hasteko modu ezin hobea!


Gernika-Lumo, bakearen hiria - Nafarberri\nHome herriak Mendebaldeko Nafarroa Gernika-Lumo, bakearen hiria\nGernika-Lumo, bakearen hiria\nJavi West ordua: 02:00 herriak, Mendebaldeko Nafarroa,\nArgazkiak eta bideoa CC by: Javi West\nGernika-Lumo Busturialdean (Mendebaldeko Nafarroa) kokatutako udalerria da. Bi herrik eta hainbat auzok osatzen dute, hauen artean frankismo garaira arte Ajangizena zen Errenteriako auzoa.\nHistorian zehar hainbat liskar izan zituzten bi herriek lurren mugen inguruan 1882an beheko uria, Gernika, eta goiko elizatea, Lumo batu ziren arte.\nErdi Aroan, Bizkaiko Jaunak foruak errespetatuko zituela zin egiten zuen Gernikako arbolapean eta gerora, ezkontza dinastikoen bitartez Gaztelako erregeari egokitu zitzaion hau egitea. Gaur egun, lehendakariek ere bertan hartzen dute kargua eta ondoko Juntetxean batzen dira Bizkaiko (Mendebaldeko Nafarroako erregio bat) Batzar Orokorrak.


Osasun kardiobaskularra gantz-azido poliasegabeekin | Consumer\nOsasun kardiobaskularra gantz-azido poliasegabeekin\nKolesterola kontrolatzen duten botikak bezain garrantzitsua izan daiteke omega 3 dutenek prebentzio kardiobaskularrean duten onura.\nArrain urdinaren gantz-azido poliasegabeek gertaera kardiobaskularrak prebenitzen dituzte, horiek baitira mundu osoko heriotza-eragile nagusiak. Bereziki, kardiopatiak dituzten pazienteei gomendatzen zaie, baina baita biztanleria osoari ere. Arrain urdinak, omega 3 ugari izateaz gain, askoz onura gehiago ditu.\nAzido poliasegabeen kontsumo erregularra, batez ere omega 3, egokia da arrisku kardiobaskularra duten pertsonentzat eta, oro har, biztanleentzat. Arraina elikagai aberatsa da mantenugai horretan. Duela gutxi egindako azterlan batek ere ikusi duenez, haren balioa “elikaduran oinarritutako gehigarri baten balioa baino handiagoa da”. Haren onura, bihotz-hodietako prebentzioari dagokionez, estatinena bezain garrantzitsua da kolesterol-maila murrizten duten botikak.\nAzterlanaren egile nagusia, Carl J. Lavie, Ochsner Medical Center (New Orleans, AEB) ), pertsona osasuntsuekin eta miokardioko infartutik bizirik atera zirenekin, bihotz-gutxiegitasuna, aterosklerosia edo fibrilazio aurikularra zuten gaixoekin ikertu zuen. Hogeita hamar urte iraun zuen jarraipenaren emaitzak “Journal of the American College of Cardiology” aldizkarian argitaratu dira.\nOmega 3 kultura\nAzido poliasegabeen kontsumoak, arrisku kardiobaskularra duten pertsonei ez ezik, herritar guztiei ere egiten die mesede.\nLavie atsekabetuta dago, sendagile askok onartzen baitute arrain koipetsuen olioak, batez ere omega-3ek, onura dakarkiola osasunari, eta ez du jakiten zergatik, nola eta zein neurritan. Gaitzetsi egiten du fakultatibo askok estatinekin egindako saiakuntzen berri izatea, baina ez ezagutzea omega 3ari buruzko azken argitalpenak. Bihotz gutxiegitasunean eta bihotzekoa izan duten gaixoekin, horrek frogatu du heriotza eta ospitaleratzeak prebenitzen direla.\nTalde horiek arrain urdina jan beharko lukete, gutxienez, astean lauzpabost aldiz. Gehien aztertutako omega 3 motak azido docosahexenoikoa (DHA) eta eikosapentenoikoa (EPA) dira. Gantz-azido horien abantaila klinikoak frogatu dira gaixotasun kardiobaskularra duten eta ez duten 40.000 pazienterekin egindako lau saiakuntzetan.\nEuropan eta Asian ere bai\nArrain urdinaren onura kardiobaskularrak aldarrikatzeko proba klinikoak ez dira AEBetara mugatzen. Diet and Reinfarction Trial (DART) eta Gruppo Italiano per lo Studio della Sopravvivenza nell’ Miokardioko infartua (GISSI)-Prevzione, Europan, Japan EPA Lipid Actuion Study espezieaz gain (JELIS), bigarren mailako arrain azidoen kontsumo erregul\nArriskuaren batez besteko murrizketa %30etik gorakoa da. Onurak ez dira infartuaren ondorio, gaixotasun aterosklerotikoa eta arritmia-sorta zabala hartzen baitituzte. Azken horiei buruz, Laviek saiakuntza bat egin du, omega 3ek fibrilazio aurikularraren prebentzioan duten onura aztertzeko, itxuraz arrisku kardiobaskularreko faktorerik ez duten pertsonen arritmia (obesitatea, tabakismoa, hipertentsioa edo diabetea), baina ariketa fisiko bizia gehiegi eta etengabea egiteagatik (txirrindulariak, alpinistak, maratoiko lasterkariak, etab.). ), bihotzak arritmiak eragiten ditu bosgarren edo seigarren hamarkadan.\nBere azterlanean, Laviek onartzen du landare-jatorriko 3 omegak, azido alfalinolenikoak (ALA), arrainaren gantz-azidoen pareko onura izateko aukerarekin espekulatu zela. Hala ere, ebidentzia zientifikoak azken horren onura animalia-jatorrizkoena baino askoz txikiagoa dela dio.\nARRAIN URDINA, LIBURU GORRIA\nArrain urdinei eta, bereziki, atunari egozten zaizkien bikaintasunek talka egiten dute iraunkortasunaren eta biodibertsitatearen arazo garrantzitsu batekin. Planetako ozeano guztietan bizi diren 12 atun-espezie daude, baina Natura Kontserbatzeko Nazioarteko Batasunak (UICN) dagoeneko eman du “desagertzeko zorian dagoen espeziea” ren gutuna bost espezieri (horietatik lau arrisku larrian daude): obesaleta horia edo atun argia (“Thunnus albacares”), hegoaldeko atuna (“Thunnus macii”)\nGreenpeace eta beste elkarte ekologista batzuek berretsi dutenez, 3.000 urtez artisau-arrantza egin ondoren, ekialdeko Atlantikoko eta Mediterraneoko hegalaburra desagertzear dago. Espeziearen biziraupena arriskuan jartzeko, inguraketa-arrantzaren 10 urteko “kontrolik gabeko garapena” nahikoa izan dela azpimarratu dute.\nElkarte horiek kritikatu egiten dute Europako Batasunak eta estatu kideek hegalaburra babesteko hartu dituzten neurriak ez direla nahikoak eta ez direla aintzat hartzen WWF bezalako artisau-arrantzaleen, zientzialarien, arrain-lonjetako merkatarien, banaketa-kateen eta GKEen salaketak. Hegalaburra da espezie honetako handiena. Beste aldean, bular-hegatsa laburragoa du, eta haragiaren kolorea ilunagoa. Ur desberdinetara joaten da, muskulu-jarduerarekin odolaren tenperatura urarena baino gehiago igotzeko gai baita.\nHiru metro luze izatera irits daiteke, eta 130 eta 600 kg artean pisatzen du. Egoera basatian bizitzeko itxaropena 20 urtetik gorakoa da. Beste arrain txikiago batzuez elikatzen da, hala nola sardina, berdela eta txitxarroa. Marrazoak eta orkak dira itsasoko harrapari naturalak, baina gizakiak jartzen du arriskuan haien biziraupena.\natun azidoak kardiobaskular omega-eu Pescado-eu


Suhiltzaileen "zerbitzua indartzeko" eta "lanpostu berriak sortzeko" mozioa aurkeztuko du EH Bilduk - Zarautz - Zarauzkohitza.eus\nSuhiltzaileen "zerbitzua indartzeko" eta "lanpostu berriak sortzeko" mozioa aurkeztuko du EH Bilduk\nDorleta Agiriano Lai 2019-01-10 13:07\nZarauzko EH Bilduk Gipuzkoako suhiltzaileen "zerbitzua indartzeko" eta "lanpostu berriak sortzeko" mozioa aurkeztuko du Zarauzko Udalean, urtarrileko ohiko udalbatzarrean. Behin-behineko adierazpenen arabera, mozioa onartuko balitz, Zarauzko Udalak honakoa eskatuko lioke Gipuzkoako Foru Aldundiari: "Gipuzkoa 20_30 planaren garapenerako bidean, datorren urtean 48 suhiltzaile lanpostu berri sortzeko, parke etxe guztietan gutxienez 5 suhiltzaileen txandak bermatzeko".\nIzan ere, Gipuzkoako EH Bilduk adierazi duenez, Gipuzkoako suhiltzaileen lan poltsa "hutsik" dago eta ez dira gutxieneko txandak bermatzen. Gutxieneko txandak bermatu ahal izateko, bajak ordezkatu ahal izateko eta suhiltzaileen lan baldintzak hobetzeko, "ezinbestekoa" da lanpostu berrien sorrera, gehitu dute.\nUne honetan, 204 funtzionario daude Gipuzkoako Foru Aldundiko suhiltzaile zerbitzuan, eta langile horiek osatzen dituzte 8 parke-etxeetako eguneroko txandak. Azpeitiko, Eibarko, Legazpiko, Oñatiko, Ordiziko, Tolosako eta Zarauzko parke-etxeetan 4 suhiltzaileko txandak izaten dira, eta Irunen, aldiz, 6 suhiltzailekoak. Aldundiko barne araudiaren arabera, txanda horiek "segurtasuna eta zerbitzuaren kalitatea bermatzeko" gutxieneko txandak dira.\nEH Bilduren esanetan, ekainaren 13an Gipuzkoa 20_30 plana onartu zuten Gipuzkoako Batzar Nagusietan. Horrekin batera, 19 mozio ere ontzat hartu zituzten, tartean, "planaren garapenerako urteko ekintza planak egitea eskatzen zuena eta suhiltzaileen lan baldintzak hobetzeko, lanpostu berriak sortzekoa". Modu horretan, txanda guztiak 6 suhiltzailekoak izatea lortu nahi zuten, gutxieneko langa, 4 langilekoa, gaindituz. "Batzar Nagusietako ebazpen hori betetzeko, 84 suhiltzaile plaza berri sortu behar dira eta horretarako konpromisoa, plana, kronograma eta baliabideak beharrezkoak dira".\nLan poltsa hutsik\nDena den, EH Bilduk salatu du ez dela "urratsik egin" onartutako plana eta mozioak egikaritzeko. "2019ko aurrekontu proiektuan ez dago ezer jasota". Egoerak "okerrera" egin duelakoan daude; "Gipuzkoan arlo honetan arazo larria dago". Une honetan, suhiltzaileak ordezkatzeko lan poltsa "hutsik" dagoela azaldu du EHBilduk; "ordezkatze zerrenda agortuta dago". Gutxieneko txandak bete ahal izateko, suhiltzaileek bajak estali behar izaten dituzte, bat-bateko bajak estaltzeko dituzten 24 orduko poltsen bidez. Programatutako bajak ere bat-bateko bajak estaltzeko poltsen bidez estali behar izaten dituzte. Gauzak honela, gaur egun, 24 orduko poltsa "agortu" dute jada suhiltzaile gehienek.\nAzken hiletako gertakariak testuinguru honetan kokatu ditu EHBilduk. Gutxieneko txandak osatu gabe gelditu dira zenbait parke-etxetan; eta Legazpiko parkearen kasuan, abenduan aldundiak itxi egin behar izan zuen 24 orduz, "suhiltzaile nahikorik ez zegoelako". Gertakari hauek "egoeraren larritasun maila altuaren adierazleak" direla salatu du EH Bilduk.\nZarauzko parke-etxearen kasuan, "larri" betetzen dituzte gutxieneko txandak. Lau suhiltzaile dira bertan, 24 orduko zaintza zerbitzuan. Zarauzko EH Bilduko ordezkariei adierazi dietenez, "oso justu" aritzen dira txandak betetzeko eta zenbait egoeratan zerbitzua emateko, egoera "larrietan" batez ere. "Kezkatuta" agertu dira, ez beren lan baldintzekin soilik; beren lana modu "egokian" eta "eraginkorrean" egin ahal izateko baldintzei buruz hitz egin dute gehienbat. Gipuzkoako zenbait suhiltzailek protesta ekintzak abiatu dituzte jada.\nZarauzko EH Bilduk urtarrilean aurkeztuko duen mozioan aurreikusten diren neurriekin, hau da, 48 lanpostu berriren sorrerarekin, parke-etxe guztietan gutxienez 5 suhiltzaileko txandak bermatzea lortu nahi du koalizioak. Gipuzkoa 20_30 planak gutxienez 6 suhiltzailekoa izatea aurreikusi bazuen ere, oraindik plana egikaritu ez denez, 5 langileko minimoa "premiaz" bermatu behar dela iritzi du EH Bilduk.


Mutua Fraternidad-Muprespa Mugikorra - Berriak - LAN ARRISKUEN PREBENTZIOA ENPRESA KONPLEXUAN\nLAN ARRISKUEN PREBENTZIOA ENPRESA KONPLEXUAN\n20/04/2009, Fraternidad-Muprespa, LAN ARRISKUEN PREBENTZIOA ENPRESA KONPLEXUAN\nLANEKO SEGURTASUNAREN ETA OSASUNAREN MUNDUKO EGUNAREN OROITZAPENEZKO EKITALDIA.\n"La Mutua" aldizkariaren 21. alearen aurkezpena Lan Arriskuen Prebentzioa eta jarduera ekonomikoen egungo enpresa-antolamendu konplexua.\nAzken urte hauetan, aldaketa oso esanguratsuak egon dira produkzio-jardueren enpresa-antolamenduan.\nBi aldaketarik aipagarri eta nabarienak baliteke enpresaren kokapenarekin eta prozesuen desintegrazio bertikalarekin eta kanpoko enpresen esku uztearekin zerikusia izatea, enpresa bakar batean (baita solairu bakar batean ere) bertikalki integratutako aurreko ekoizpenari dagokionean.\nAipatu beharra dago, betiko moduan, bi fenomenoak ez direla guztiz berriak eta ez direla enpresa-ehundura guztiaz arduratzen. Betiko moduan, elkarrekin bizitzen dituzte, munduko eta nazioko ekonomietan, ekoizteko eta antolatzeko zenbait era. Enpresa antolatzeko modu "berri" horiek hazteko duten joera da aipagarriena, bere publizitatea, sektoreen eta inplikatutako enpresen garrantzia eta ondorio ekonomiko, juridiko eta sozialak. Badira joera hau eragiten duten faktore exogenoak, eta ez enpresako barne-faktoreak bakarrik: teknologia batzuen malgutasuna eta kostu txikia, garapena eta prezioa jaistea azpiegitura-erabiltzaile batzuentzat eta garraio eta komunikazio kostuak, lehen eta industria sektoreko jarduerak hirugarren sektorera pasatzea, jardueren lurralde antolamendua, lurralde politikak eta interes eta abantaila lehiakorrak kostuetan. Lokalizazioa/deslokalizazioa eta desintegrazioa batera, zenbait kasuetan, estrategia baten partaide badira ere, La Mutua Aldizkariaren ale honetan bigarrengoan jarriko dugu arreta. Fenomeno horri aplikatu zaizkion terminoak asko dira: enpresa-antolamendua postindustrial ereduan, fabrika zehaztugabea, enpresa sarea, etab. Jarduerak kanpoko enpresen esku uztearen, prozesuen berringeniaritzaren, habia egin duen ekoizpenaren eta abarren bidez. Eta, sarritan gertatzen den bezala, termino anglosaxoien erabilera ugaritzen du gure herrialdean.\nZuzenbidean merkataritza sozietatearen helburu nuklearra, norbere jarduera, eztabaidatzen da. Lanaren, Gizarte Segurantzaren eta Lan Arriskuen Prebentzioaren Zuzenbidearen ondorioak ere oso bistakoak dira. 31/1995 Legearen 24. artikuluaren aldatze eta zabaltzearekin eta eraikuntzan azpikontratazioa arautzen duen duela gutxiko 32/2006 Legearekin, argi eta garbi geratzen dira, laneko osasunean baldintza berriak arautzeko orduan Zuzenbideak dituen zailtasunak.\nGai horiei heltzerakoan, enpresen praktika analisiarekin konparatzea, emankorra izan daitekeela uste dugu, eta, horretarako, zeregin konplexu honetan diharduten eta enpresa ospetsuetan esperientzia frogatua duten profesionalen ekarpenak entzuteko aukera dugu.\nArrazoia: LAN ARRISKUEN PREBENTZIOA ENPRESA KONPLEXUAN Antolatzailea: Fraternidad Muprespa\nData: Apirilak 24\nTelefonoa: 91 395 67 02\nMadrilgo Fraternidad Muprespa Ospitaleko areto nagusia, Paseo de la Habana 83-85\nFM Zentroa - Ospitale Zentrala\nErlazionatutako dokumentazioa: Ikusi ekitaldiaren programa ¿Desea ir al portal clásico?


Haurtxoak: aurreneko elikagaiekin hartu beharreko neurriak | Consumer\nHaurtxoak: aurreneko elikagaiekin hartu beharreko neurriak\nSei hilabetetik aurrera, beharrezkoa da haurra pixkanaka esnetik kanpoko beste elikagai batzuk hartzen hastea.\nMunduko Osasun Erakundeak (OME) gomendatzen du edoskitze naturala gutxienez haurrak sei hilabete bete arte luzatzea. Une horretatik aurrera, beharrezkoa da pixkanaka elikagai berriak sartzea bere dietan, haurrak energia eta elikagai gehiago behar dituelako eta digestio-funtzioak helduagoak dituelako. Dibertsifikazio hori atzeratzeak apetitu falta eragin dezake, eta, gainera, gustua hezteko eta haurra elikadura orekatu, askotariko eta nahikora egokitzeko oso baliagarria den garai bat alferrik galtzea. Ondoren, haurtxoaren dietan elikagai berriak nola sartu azaltzen da, eta kontuan hartu beharreko neurri garrantzitsuenak zein diren azaltzen da.\nNola sartu elikagai berriak haurraren dietan\nBizitzako bigarren seihilekotik aurrera, esneak, elikagai bakarra den aldetik, ez ditu ematen bularreko haurrak behar dituen energia eta elikagai guztiak. Gainera, bere digestio-funtzioak heldu direnez, elikadura osagarria sartu behar da, arau batzuei jarraituz. Ez da gomendatzen elikagai berriak sartzea sei hilabete igaro baino lehen, baina ez da komeni geroago egitea, dibertsifikaziorik ez izatea anorexiaren arrazoia izaten baita maiz. Otorduak egiteko adin egokia, beraz, haurrak sei hilabete dituenean da.\nElikagai osagarriek esnea hartu behar dute, banan-banan\nHaurtxoa hazi ahala, bularreko hartualdien kopurua gutxituz doa, eta, beraz, edoskitzaroa hastean egunean sei edo zortzi aldiz elikatzen denez, pixkanaka-pixkanaka lau edo bost hartualdira pasatuko da lehen urtearen bigarren erdian. Aldaketa horrek ez du arriskuan jarri behar esne guztia (dela amarena, dela formularena), egunean litro erditik gora mantendu behar baita.\nEtapa horretan, funtsezkoa da ur-ekarpena. Haurtxoaren dietan elikagai solidoak sartzen direnean, ekarpen hidrikoa handitu egin behar da. Horregatik, ur txikiari sarritan eskaini behar zaio, eta, bereziki, gaixo dagoenean (sukarra, beherakoa) edo udan.\nJanari berria, banan-banan\nElikadura osagarria egiteko ohiko modua da bularreko haurrak jasotzen dituen esne-hartuneak zereal-ahiarekin, frutarekin, barazki-purearekin… ordezkatzea. Garrantzitsua da haurrak elikagai berriak ezagutu eta onartzeko behar duen tartearekin egitea, baita elikagai horiekiko tolerantzia probatzeko ere, elikagai berri batekin hasi aurretik. Horrela, haurraren organismoari denbora emango zaio egokitzeko, eta helduei, elikagai jakin batzuekiko alergiak edo intolerantziak identifikatzeko.\nAldi horretan, oso garrantzitsua da, halaber, haurrak hartzen duen janari kopurua egun batetik bestera eta aste batetik bestera aldatzea, haurraren gosearen arabera.\nHaurtxoa eta elikagaiak: neurri nagusiak\nHaurtxoak oso sentiberak eta zaurgarriak dira transgresio dietetikoen aurrean, eta haien ondorioak larriagoak dira haur helduengan baino. Elikagai berriak behar bezala sartzen ez badira, haurrek anemia sor dezakete, besteak beste, behi-esnea goiz kontsumitzeagatik, behi-esnearekiko intolerantziagatik, zeliakiagatik edo glutenarekiko intolerantziagatik eta elikadura-alergiengatik.\nZenbat eta beranduago sartu glutena, orduan eta agresibitate txikiagoa izango du zeliakiak.\nHorregatik, garai horretan oso garrantzitsua da glutena berandu sartzea dietan (garian dagoen proteina, zekalea, oloa, garagarra eta tritikalea, gariaren eta zekalearen hibridoa), zeliakiaren arriskua murrizteko. Hain zuzen, zenbat eta geroago gertatu, orduan eta onbera eta gutxiago erasokor agertuko da gaixotasuna, baldin eta gertatuko balitz. Glutenik gabeko zerealak hauek dira: arroza, artoa, artatxikia eta goroldioa.\nHalaber, azpimarratu behar da elikagairik alergenikoenak, hala nola arrautza, arraina edo fruta batzuk (adibidez, marrubi edo melokotoia), atzeratu egin behar direla, hesteen iragazkortasuna txikiagoa den adinera, elikagaiek alergia izateko aukerak murrizten baitituzte. Aurrekari atopikoak dituzten haurretan, ez dira inoiz sartu behar janari horiek urtea baino lehen.\nKontuz gatzarekin eta azukrearekin\nAkatsa da jakien prestakinei gatza eranstea. Haurtxoak helduek baino sodio gutxiago behar du. Hori dela eta, ez da beharrezkoa gatza gehitzea, txikiak modu naturalean elikagaiek duten sodioaren bidez betetzen baititu mineral horren beharrak. Bestalde, gatz gutxiko platerak onartzera ohitzen den haurrak gutxitu egiten du gatz gutxiago hartzea bizitzan zehar.\nAzukre gehiegi hartzea ere hutsegitea da. Hobe da haurra ohitzea esnekiak eta konpotak bere egoera naturalean jan ditzan, gozagarririk gehitu gabe. Sakarosa (azukre arrunta) maiz sartzen denez, zapore gozoko elikagaiei eransten zaie. Izan ere, azukre hori da hortzetako txantxarra garatzeko ardura duen eragileetako bat. Oso ohikoa da oheratzean ur azukreduna edo fruta-zukuak hartzen dituzten bularreko haurrek eta haurrek txantxar-mota bat garatzea, aurreko hortzetan eta, batzuetan, beheragokoetan eragiten duena. Gainera, elikagai gozatuak gehiegi kontsumitzeak elikagai elikagarriagoak hartzera bultzatzen du, eta horrek desoreka eragiten du elikaduran.\nHaurtxoarentzako ur nahikoa\nOhiko beste akats bat haurrari urik ez ematea da. Bularreko haurrak ur asko behar du gorputz-pisuaren kilogramo bakoitzeko. Txikia den bitartean, ez du erabat garatzen gernu kontzentratua sortzeko gaitasuna, eta, beraz, ur gehiago behar du mikzio bidez kanporatzen diren substantziak disolbatzeko heldua baino.\nBularreko haurrak behar duen ura amaren esnetik edo biberoitik dator. Hala ere, giro-tenperatura altua denean, haurtxoa gehiegizko berokuntzaren eraginpean geratzen denean, janaria oso lodia dagoenean, sukarra duenean edo beherakoa duenean, ur gehiago eman behar zaio, deshidratatzeko arriskua saihesteko. Eta, jakina, hobe da umea ur hutsa, azukrerik gabea edatera ohitzea, edo fruta naturalaren zukua azukrerik gabe hartzera.\nalergia elikadura osagarri gluten-eu haurtxo lactancia-eu papillas-eu zeliakia


Aplikazioen garapena - esperientzia bisualak - Tempografix\nGuk aplikazio bisualak egiten ditugu\nErrealitate areagotua, simulazioak, birsorkuntzak, serious game-ak, bideojokoak, bisita birtualak…\nEzagutu itzazu aplikazio bisualak eskaini dezaketen guztia\nIndustria arloarentzat: manual interaktiboak, makineria errealitate areagotuan, birtualean edo mistoan. Kontzientziazio proiektuetarako edo publizitate kanpainetarako serious game eta bideojokoak. Aplikazio anitz kultura eremuetan, museo, mapa, ekitaldi eta hainbat aktibitateetan.\nBere aplikazioak garatzeko gugan konfidantza izan duten bezeroetako batzuk.\nTurismo eta kulturara zuzendutako aplikazioak\nAplikazio bisualen gaitasunak ezagutu itzazu\nDesagertuak diren eraikinen birsorketak. Eta bere errailetara bidaitu ezazu errealitate birtualari esker. Harritu zure bezeroak errealitate areagotuarekin.\nEspazio intrektiboak sortu nahi badituzu, museoren batean lan egiten baduzu, proiektu pedagokikoak edo haurrentzako jokuak behar badituzu, hau guztia interesatuko zaizu. Deitu dudarik gabe.\n4.0 Industria aplikazioak\nIndustria, arkitektura, altzariak. Jarraitu irakurtzen zure bezeroak zure marka elementu teknologiko erakargarriekin lotu nahi baduzu.\nErakutsi zure produktuak era ikusgarri eta interaktiboan. Simuladoreak edo gidaliburu birtualak.\nZihurtatu zutaz gogoratzen direla. Ferietan, ekitaldietan, gune berezietan eta zure webguneaz baliatu zaitez teknologia berria hauekin zure zerbitzu eta produktuak sustatzeko.\nSimuladore eta esperientzia interaktiboak\nEsperientzia interaktiboak ondo pasatzen den bitartean ikasteko aukera ematen duten euskarririk aproposenak dira.\nGazteenei iristeko (eta iada ez hain gazteak) heziketa, kultura, sentsibilizazio eta publizitate munduetan oso erabilgarria izan daiteke.\nEskatu lasai zure aurrekontua inongo konpromezurik gabe


Donostiako Principe Zinemak karteldegiaren barruan zinema emanaldiak "Perfumes" pelikularen proiekzioarekin.\n(15/01/2021 - 21/01/2021)\nPelikula: "La última gran estafa"\nDonostiako Principe Zinemak karteldegiaren barruan zinema emanaldiak "La última gran estafa" pelikularen proiekzioarekin.\nPelikula: "Vacaciones contigo... y tu mujer"\nIrungo Ocine Mendibilgo karteldegiaren barruan zinema emanaldiak "Vacaciones contigo... y tu mujer" pelikularen proiekzioarekin.\n(15/01/2021 - 23/01/2021)\nSan Anton Jaien Egitaraua 2021\nElgoibarko San Anton jaiak direla eta antolatu diren ekitaldien egitaraua.\nErakusketa: Miren Asiain\nDonostiako Aiete Kultur Etxeak, "Ilustratzailearen Txokoa" egitasmoaren barruan, Miren Asiain artista iruindarraren erakusketa aurkezten du.\n(14/10/2020 - 24/01/2021)\nErakusketa: Heriotzarako erromatar ohiturak Soriako Tierras Altas eskualdean. Euskararen aztarnak antzinako epigrafian\nSoriako Tierras Altas eskualdean topatutako I. eta III. mende bitarteko 40 estela eta hilarrien artean sei bildu ditugu: lagin adierazgarri bat. Gure artean ezagunak egin dira, estela horietako inskri...\n(30/10/2020 - 24/01/2021)\n2021.eko Formakuntza programa (Urtarriletik uztailera) Emakumeen Etxea\nEmakumeen Etxea da gune bat, non emakume ugari eta askotarikoak biltzen garen, prestakuntza jasotzeko eta gogoeta nahiz ekintzak egiteko. Bertan, zerbitzuak, tailerrak, taldeak eta jarduerak eskaintze...\nBes-Te-Bat! Zuzeneko Arteen Zirkuituaren barruan, Nøgen taldearen kontzertua.\n(25/01/2020 - 25/01/2021)\nErakusketa: "1970-2020 Burgoseko prozesua. Frankismoari epaiketa"\nBurgoseko Prozesuaren 50. urteurrenean, erakusketa batek gertaera historiko haren testuingurua ezagutzera eman eta azalduko du, baita Euskadiren hurbileko historian izan zuen eragina ere. 1970-2020 B...\n(20/11/2020 - 26/01/2021)


ESPAÑA 06. EXPOSICIÓN MUNDIAL DE FILATELIA. EL FLAMENCO\nBloke-orriaren tamaina: 105 x 78 mm. (horizontal)\nZigiluen posta-balioa: 2,33 €\nTradizioa eta abangoardia uztartu egiten dira dantza eta kantu flamenkoetan. Arte horren jatorria oraindik ez dago oso argi eta eztabaida ugari sortzen du gai horrek, baina ezin da ukatu oso errotuta dagoela Espainia osoan, Andaluzian bereziki. Batzuek adierazten dute flamenkoa herri arabiarrekin iritsi zela Iberiar Penintsulara. Beste batzuek, berriz, uste dute Indiatik etorri zela. Hala ere, Herbeheretatik emigratutako ijitoen bitartez iritsi zela ziurtatzen dutenek daukate sinesgarritasun gehien. Hortik datorkio, gainera, izena: flamenkoa. Jatorri bat edo bestea izan, Andaluzian errotu zen gehien, eta handik Espainiako gainerako tokietara zabaldu zen. Flamenkoa, dantza eta kantu flamenkoa, ezin da banandu orain Espainiako kulturatik. Hori dela eta, Filateliako 2006ko Munduko Erakusketako bloke-orri batean islatuta geratu da flamenkoa. Gainera, aurten Malagan du egoitza erakusketak, dantza eta kantu flamenkoa sortzen diren hiri eta gune garrantzitsuan. Horregatik, arte horretako bi adierazgarri handiren izenak —Cristina Hoyos eta José Mercéren izenak— seiluetan jasota geratuko dira betiko.\nCristina Hoyos Panadero flamenko-dantzari sevillarra hamasei urterekin espezializatu zen dantza flamenkoan, hainbat tablaotan lan eginda. 1969an, berriz, Antonio Gades ezagutu zuen, eta bere konpainian sartu zuen dantza-lagun gisa. 1974an, neskalagunaren paper nagusia antzeztu zuen Bodas de Sangre ikuskizunean. Ondoren, paper garrantzitsuak izan zituen antzerki-muntaietan, baletetan eta zineman, honako lan hauek oinarri hartuta: Carmen, El Amor Brujo, Montoyas y Tarantos, Yerma, Al compás del tiempo eta Tierra adentro. Ikuskizun horiekin birak egin zituen mundu osoan. Teknika bikaina da bere dantzaren bereizgarri. Oreka ezin hobea daukate, gainera, bere dantzaren sustrai sakonek eta modernotasunak. Hoyosek sari garrantzitsuak ditu; besteak beste, honako hauek: Dantzaren Sari Nazionala, Andaluziako urrezko domina eta Arte Ederren urrezko domina. José Mercé flamenko-kantari jereztarra Mercedeko eskolanian hasi zen abesten, eta hortik datorkio izen artistikoa. Hamabi urte zituela, debuta egin zuen Jerezeko jaialdi flamenkoetan. 1973an, Gadesen konpainiako kide izatera pasa zen, eta mundu osoan zehar egin zituen birak konpainia horretan. Hainbat ikuskizunetako protagonista izan zen Balet Nazionalarekin. Diskografia zabala du, eta 80ko hamarkadatik gaur egunera arte sari eta aitorpen ugari jaso ditu. Bloke-orria Jesús Sánchez estudioak diseinatu du.


Nazioarteko mintegia: Ura, ezinbesteko elementua eta Eskubide Unibertsala\nUNESCO Etxeak Urari buruzko Nazioarteko Mintegian hartu zuen parte, IEPALA Fundazioak apirilaren 23an Madrilgo Casa American antolatua bera. Han, “Ura, ezinbesteko elementua eta Eskubide Unibertsala” lemapean, uraren kudeaketa soziala eta ura izateko eskubidea Latinoamerikako konstituzio berrietan nola jasotzen diren landu zen.\nIEPALAko kide den Carmelo Garcíak eman zion hasiera mintegiari, eta adierazi zuen topaketaren helburua zela azpimarratzea gai hau denok gure gain hartu beharrekoa dela. Madrilgo Unibertsitate Complutenseko Aniza Garcíak azaldu zuen zergatik den beharrezkoa ura giza eskubide gisa arautzea.\nJarraian, Espainiako Giza Eskubideen ordezkari den Silvia Escobarrek ur eskasia baino arazo larriagotzat jo zuen baliabidearen erabilera ez-iraunkorra eta gobernagarritasunik eza. Era berean, Espainiak Alemaniarekin elkarlanean sortu nahi duen aditu independentearen adibidea jarri zuen, eta garapenerako lankidetzan urak Espainian duen garrantzia aipatu zuen.\nTierre Ruf-ek, Uraren Lantegi Sozialeko zuzendariak, XXI. mendeko munduan uraren egoera zein den azaldu zuen, eta ondoren, uraren arazo globalak hegoaldeko zenbait herri eta eskualdetan nola eragiten duen adierazi zuen, hala nola, Palestinan, El Salvadorren, Magreben, Ekuadorren eta Bolivian.\nAzkenik, 2009ko martxoaren 16-23 bitartean Istanbulen egin zen Uraren Munduko V. Foroan ateratako ondorioak aurkeztu ziren.


Tecnaliaren sarraila elektromekaniko batek Expansión-en saria jaso du - SPRI\nTecnaliaren sarraila elektromekaniko batek Expansión-en saria jaso du\nSarrailak Gauzen Interneta delako kategorian irabazi du Expansión-en saria\nExpansión sarien banaketa pasa den abenduaren 3an\nTecnaliak diseinatutako sarraila elektromekaniko batek jaso du, ekonomia gaietan espezializatutako Expansión argitalpenak ingurune digitaleko ideiarik onenak aldarrikatzeko banatzen dituen sarietako bat, Gauzen Interneta delako kategoriari dagokiona.\nSaritutako garapenaren diseinuari esker, baimendutako gailu batetik aginduta, ateak ireki eta itxi daitezke, Wireless protokolo baten eta gako kriptografiko baten bitartez.\nAbenduaren 3an jasotako golardoa aipatutako argitalpenak banatzen dituen 50 Ideia Digitalik Onenen Sarietako bat da. Sari hauen helburua, enpresak eta erakundeak beren prozesu, produktu eta zerbitzuak aro digitalera egokitzeko egiten ari diren ahalegina aitortzea da.\nTelefónica, Banco Santander, Iberdrola, Siemens eta Deloitte Digital bezalako enpresek babestutako sariketa honen lehen edizioan, 450 erakunde baino gehiago lehiatu dira.\nProiektuak aukeratzerakoan, hauexek dira epaimahaiak kontuan hartu dituen alderdietako batzuk: ideien izaera disruptiboa, berrikuntza, kanal digitalen integrazioa estrategia korporatiboaren barruan, gizartearen gaineko inpaktua eta negozio-eredu berrien potentzialtasuna.


naiz: Iritzia | Opinión - Berezko hiztunak\nIrudika dezagun euskara landare bat dela eta loreontzi batean dugula. Loreontzi horrek gaur egun orain 30 urte baino %70 lur gehiago dauka. Baina lur berri horrek ez dio landareari bizi-indarrik ematen. Landarea ez da hazten, ez da indartzen. Gainera, gure landarea ahultzen ari ote den irudipena dugu, izan ere, hosto batzuk horaildu egin zaizkio (gune euskaldunetan, euskararen arnasguneetan, galerak antzeman dira azken mapa eta inkesta soziolinguistikoetan). Horixe dugu euskararen gaur egungo egoera: azken 30 urteotan hiztun asko irabazi ditu, baina hiztun berri horiek ez diote bizi-indarrik ematen.\nBeraz, nahiz eta euskarak azken 30 urteotan %70 lur gehiago izan; nahiz eta elikatzeko %70 aukera gehiago izan, lur hori elikagai potentziala du, baina ez benetakoa. Euskara elika dezakeen lur berri horrek, hiztun berri horiek, ez dute euskara elikatzen, loreontzi berean dauden erdarak elikatzen dituzte. Hiztun horiek horregatik moldatzen dira hobeto erdaraz: bizi-indarra erdarari ematen diotelako eta ez euskarari. Euskararen hiztun potentzialak dira, baina ez funtzionalak.\nGurdi bereko bi gurpilak dira ezagutza eta erabilera: ibiliz ikasten da oinez eta hizkuntza erabiliz. Zenbat eta gehiago erabili, orduan eta erraztasun handiagoa lortzen dugu. Erabiltzearen poderioz ikasitakoa praktikan jartzen dugu modu errepikakor, automatiko eta inkontzientean, hizkuntza erabat gure baitakoa bihurtu arte. Gurpil bi horiek mugitzeko indarra, berriz, komunikaziorako behar naturala da: hiztunak hizkuntza hori erabiltzeko daukan behar soziofuntzionala. Halaxe azaldu nuen, “Gurdiaren Paradigma 2016, Euskara Biziberritzen Jarraitzeko Erronkak” jardunaldian, Euskaltzaindiaren Bilboko egoitza nagusian (2016-02-12).\n«Bada zerbait, beraz, hizkuntzaren batasuna, euskarazko irakaskuntza, euskarazko komunikabideak eta euskararentzako lege babesa baino indartsuagorik: euskaldun elebakarrak. Izan ere, zenbat iraun du euskarak bere etengabeko atzerakadan elebakarren oxigenoa amaitu zaionean? Mende bat, mende eta erdi, bi mende? Hogei urte inguru izango dira azken elebakar apurrei lur eman geniela eta dagoeneko hasi gara erabilpen mailan sintoma kezkagarriak sumatzen han eta hemen».


5 hilabetez hazten joan ondoren langabeziak behera egin du Oñatin apirila akaberan. — Oñatiko udala\n5 hilabetez hazten joan ondoren langabeziak behera egin du Oñatin apirila akaberan.\nHilabete lehenago baino 11 langabetu gutxiago erregistratu ziren.\nIazko azaroan irauli zen Oñatiko langabezia joera. Langabetuen kopurua apurka baina jaisten joan zen kasik urte osoan baina azaroan joera irauli eta hazten hasi zen eta hala errepikatu da martxo akaberara arte. Aipagarria da gainera, Gabonetako eskaera bereziei aurre egin ahal izateko egin ziren aldi baterako lan kontratuak amaituta, herriko langabetuen kopuruak bereziki gora egin zuela urtarrilean. Eta hala, urtarrilaz geroztik, langabezia tasa %8az goitik dabil. Baina apirilean, apur bat, pare bat hamarren egin du behera tasa horrek. Une honetan, %8,37 da Oñatiko langabezia tasa hori.\nBaina pertsonei erreparatu diezaiegun: apirila akaberan, Oñatiko 447 lagunen izenak zituzten Lanbideko zerrendan, hau da, martxo amaieran baino 11 gutxiago. Aipatu behar da, langabeziaren jaitsiera hori emakumezkoen artean gertatu dela.\nLana topatu ezinean dauden gizonezkoen kopuruak gora egin duen bitartean, emakumezkoenak behera egin baitu. Hala, apirilean, martxoan baino gizon langabetu bat gehiago zegoen Oñatin eta emakumeak berriz, 12 gutxiago.\nOrain urtebeteko datuekin alderatuz gero ordea, egoera nabarmen okerragoa da gaur egun. Iazko apirilean baino 76 langabetu gehiago daudelako herrian. Horrek, portzentajetan ere eragina du. Iazko garai honetako langabezia tasa, orain baino puntu eta erdi bajuagoa baitzen.\nBaina garrantzitsua da, azaroan hasitako goranzko joera gutxienik irauli dela. Ikusi egin behar, aurrerantzean ere, joera horrek jarraipenik ote duen.


Ibarrekolanda - Wikipedia, entziklopedia askea.\n2.2Metroa eta trenbidea\nIbarrekolanda auzoa Zorrotzatik ikusia\n43°16′31″N 2°57′30″W / 43.27528°N 2.95833°W / 43.27528; -2.9583343°16′31″N 2°57′30″W / 43.27528°N 2.95833°W / 43.27528; -2.95833\nIbarrekolanda Deustuko auzoa da eta Bilboko lehen barrutiaren barnean dago. Iparraldean San Ignazio eta hegoaldean Deustuko Doneperiagako auzoak daude. XX. mende erdialdera arte auzoan baserriak eta ortuak baino ez zeuden, eta Zubiria familiaren jauregia.\n2.2 Metroa eta trenbidea\n5 Larrako dorretxea\n1925. urtean Deustuko Elizateak bere independentzia galdu egin zuen Bilbori anexionatuta. Urte hartatik aurrera Ibarrekolanda, Deustuko beste aldeak bezala (Arangoiti, San Ignazio, Elorrieta eta Zorrotzaurre), Bilboren barruan gelditu ziren, nahiz eta Deustuko barrutian dirauten.\n1950eko hamarkadan gaur egungo Ekonomia eta Enpresa Zientzen Fakultatea jaio zen.\n1960ko hamarkadatik aurrera, hiriaren etxebizitza beharrak asetzeko, etxebizitza ugari eraiki zen. 38,70 hektarea ditu auzoak eta bertan 11.748 biztanle bizi dira, Bilbon dentsitate gehien duten auzoen artean dago. Horrela Arbolagaña (zuhaitz baten gainean oholtza zegoen) txakolindegia galdu egin zen. Lehendakari Agirre etorbideak bitan banatzen du auzoa.\nAuzoa Bilboko erdigunearekin eta gainontzeko auzoekin batzen duten lau Bilbobus linea daude. Autobusek Lehendakari Agirre etorbidean zehar egiten dute garraioa.\nBilboko metroaren tarte komuna Sarrikoko geltokia, Benidorm kalea eta Lehendakari Agirre etorbidean dago. Metroaren eraikitze lanak hasi zirenean, bigarren sarbide bat jartzea pentsatu zen, Arrue Margolariak eta Lehendakari Agirre etorbidea batzen diren tokian, baina azkenik ez zen beharrezkotzat jo.\n1995. urtean Bilboko metroa zabaltzearekin batera EuskoTrenen Plentziako linearen Erandiotik aurrerako tartea metroaren lehen linea bilakatu zen. Horrela Erandio eta Bilboko Deustu auzoaren arteko tartea bertan behera geratu zen; horrekin batera, Orixe kalean zegoen geltoki zaharra. Ondorengo urteetan trenbidea kendu egin zen, eta gaur egun, ez da trenbidearen arrastorik geratzen.\nAuzoan Euskal Herriko Unibertsitateko Ekonomia eta Enpresa Zientzietako Fakultatea dago, gaur egun 6.000 ikasle inguru dituena. 1955ean zabaldu zen.\nLarrako dorretxea[aldatu | aldatu iturburu kodea]\nLarrako dorretxea Ibarrekolandan kokatuta dago.\nEHUren Ekonomia eta Enpresa Zientzien Fakultatea, Sarrikoko campusean.\nBilboko Metroaren Sarrikoko geltokia.\n(Gaztelaniaz) Ibarrekolandatarrak, Ibarrekolandako elkarteei buruzko bloga.\nOrriaren azken aldaketa: 22 iraila 2020, 14:48.


Partikularren arteko maileguak on line | Consumer\nPartikularren arteko maileguak on line\nOhiko finantziazio-bideen ordezko kredituak dira, eta %7tik gorako interes-tasak izaten dituzte maiz.\nAtzeraldiak eta ordaindu gabeen beldurrak gogortu egin dituzte finantza-erakundeen baldintzak eta eskakizunak mailegu bat emateko. Baina herritarrek hipoteka ordaindu behar dute, haurren eskola, autoaren matxura konpondu… Dirurik ez dagoenean, maileguan uzteko eskatzen da eta, bankuak ematen ez badu, alternatibak bilatu behar dira. Horietako bat P2P kredituak dira, pertsonatik pertsonara, funtsak behar dituzten erabiltzaileak maileguan emateko prest dauden beste batzuekin harremanetan jartzen dituztenak. Interes-tasa bi aldeen artean adosten da, eta, askotan, %7tik gorakoa izaten da. Erabiltzaileek 3.000 eta 15.000 euro bitarte eska ditzakete, bi urtetik lau urtera bitarteko epean.\nOn line komunitateak\nBankuek eta kutxek orain kontu handiagoz ematen dute dirua, eta kontzientzian aztertzen dituzte kreditu-eskatzaileak. Lagatako zenbatekoak kobratu ahal izateko, bezeroen aldizkako diru-sarrerak, haien ondarea eta egoera finantzarioa eta aurreko mailegu-eragiketak edo horiek erantzuteko abalak kontatuko dira. Kontratu finkoa egiaztatzen ez dutenek, gutxieneko soldata gainditzen ez dutenek edo lan egoera prekarioa dutenek ez dute kreditu bat eskuratzeko aukerarik izanen. Finantziazio-modu berriei aurre egin behar diete.\n3.000 eta 15.000 euro bitarte eska daitezke, bi urtetik lau urtera bitarteko epean.\nIndar gehien hartu duten aukeren artean, partikularren arteko Internet bidezko maileguak nabarmentzen dira. On line komunitate-sistema bat da, eta likidezia-beharra duten erabiltzaileak haiekin harremanetan jartzea du helburu. Finantzaketa aukera honen bidez, 3.000 eta 15.000 euro bitarteko mailegua eska daiteke, bi urtetik lau urtera bitarteko amortizazio epearekin, komisiorik gabe. Kreditua hainbat erabiltzailek eman dezakete -bakoitzak nahi duen zenbatekoarekin parte hartzen du-, baina interes-tasa %7tik gorakoa izan ohi da.\nBitartekaritza-enpresak mailegua ordaindu eta kuotak hilero kobratzen ditu. Ohikoa da urtean% 1eko komisioa kobratzea zerbitzua ematen duen erabiltzaileari eta% 1,5ekoa kredituaren hartzaileari.\nKreditu horietako bat eskatzeko, zenbait urrats egin behar dira:\nErabiltzaileek erregistratu eta eskaera hasi behar dute. Horretarako, datu pertsonalak, ekonomikoak eta bankukoak adierazi behar dira, baita behar den zenbatekoa eta amortizazio epea ere.\nEnpresa bitartekariak proposamena aztertzen du. Kontsultatu Asnef-en (Kredituko Finantza Establezimenduen Elkarte Nazionala) datu-baseak, eta, kudeaketa horren ondoren, eman sailkapen bat erabiltzaileari: A, B, C edo ukatua. Ohar horren arabera, interes mota bat edo beste gomendatzen du.\nOnartzen bada, eskatzaileak ordaintzeko gehieneko interes tasa aitortzen du. Printzipioz, nahi den mota aukeratu daiteke, baina kontuan hartu behar da zenbat eta handiagoa izan interesa enkante bat egiteko aukera.\nEgoera pertsonal eta finantzarioaz hitz egiteko aukera ematen du, dirua mailegatzeko egoeran dauden erabiltzaileei konfiantza transmititzeko. Dirusarreren eta gastuen informazio zehatza, egiten den lanaren deskribapena eta mailegua zergatik behar den azaldu behar da. Datuak argi azaldu behar dira eta egiazkoak izan.\nEnkantea hasten da eta bertan kreditu bat finantzatu eta ordainketa bat egin ahal izango da itundutako interes tasaren truke.\nFinantziazio-bide horrek baditu ezagutu beharreko hutsune batzuk. Hasteko, Espainian ez dago horrelako maileguak arautzen dituen araudirik. Enpresa batzuk negozio horretan aritzen dira, Europar Batasuneko edo Estatu Batuetako beste herrialde batzuen antzera. Garrantzitsuena Comunitae da, baina partiZipa.com ere nabarmentzen da, enpresa-proiektuetarako baliabide ekonomikoak behar dituzten ekintzaileentzat.\nBaldintza itxiko kredituak ematen dituzten komunitateak sortu dira\nAzken hilabeteetan, partikularren beste erkidego batzuk sortu dira, baldintza itxiak dituzten kredituak ematen dituztenak, negoziatzeko aukerarik gabe. Partikularmente.com ataria, adibidez, 12.000 euro aurreratzen ditu, eta hilabete bakar batean amortiza daiteke. Kontrapartida da bere interesak ia %50era iristen direla, beste enpresek, bankuek eta aurrezki-kutxek aplikatzen dituztenak baino askoz gehiago.\ninterés-eu kredituak line-eu particulares-eu Préstamo-eu


“Odesa/Makila” operazioa dela eta komunikabide eta alderdi politikoen "arduragabekeria" salatu dute Arrosadian | arrosadia.org\nIruñean berriki gertatutako “Odesa/Makila” izendatutako operazio poliziala eta gero, komunikabide ezberdinetan argitaratu izan denaren harira, Arrosadiako hainbat eragile sozial eta kultural SOS Arrazakeria eta Gaz Kaló ijituen elkartearekin batera komunikabide eta operazio hau politikoki erabili izana arbuiatu dute. Operazio honetan 14 lagun atxilotu zituzten, haien jatorria azpimarratuz eta Nafarroako Gobernua eta Iruñeko Udalaren laguntzak jasotzen zituztela aipatuz.\nAtxilotuen errugabetasun presuntzioa mantendu behar dela eta balizko delituak salatu ondoren, prozesu judizialaren inguruan komunikabideek helarazi izan duten informazio sesgatuan eta egin dituzten “epaiketa paraleloetan” ez erortzeko deia egin dute. Komunikabideei "deialdi bat egin nahi diegu, beren ardura etiko eta deontologikoa aintzat har dezaten, adierazpen, izen zein irudi estereotipatu, morboso eta sensazionalistak saihes ditzaten".\nGogorarazi dute pertsonen jatorri edo egoera aipatzeak "ez duela informazio ekarpenik egiten, bai ordea, estigmatizazioa eta kriminalizazioa sortu" eta Arrosadian zein gainontzeko lekuetan azken garaietan "elkarbizitzaren alde egiten ari den lana, momentu batetik bestera, hankaz gora jar dezakete ikusi diren hainbat egunkarietako izenburuk".\nBigarrenik, alderdi politikoei, gertaera hauek arma gisa erabil ez ditzaten eta erabilera partidista eman ez diezaiten eskatu diete, "arduragabea eta arriskutsua iruditzen baitzaigu, gizartean jada existitzen diren estereotipo eta aurreiritziak susta baititzazkete, gorrotoa elikatuz".\n"Ezinbestekoa da alderdi politikoek arrazakeria, bazterkeria, xenofobia, aporofobia eta beste intolerantzien aurrean rol arduratsu bat hartzea, eta pertsona guztiekiko duten konpromezu eta ardura etikoa" ekarri nahi dute gogora.\nInmigrazioaren ekarpen positiboa, ekonomian eta kulturan\nAmnistia Internazionalak egindako ikerketa batean azaltzen den moduan, inmigrazioak estatuan sortzen duen inpaktu fiskalaren emaitza, positiboa da, hau da, pertsona migratuek zergetan eta Gizarte Segurantzan egiten dituzten ekarpenak, eta jasotzen dituzten zerbitzu publikoak, onura sozialak eta pentsioak alderatuz, 0,54%ko BPGa ateratzen da, 5.500 milioi bat euro. Beste hitz batzuekin esanda, pertsona migratuek, egiten duten ekarpena, jasotzen dutena baino handiagoa da, eta bertan jaiotakoek baino onura sozial gutxiago jasotzen dute.\nAniztasun kulturala ere goraipatu nahi duguizan dute, "gure gizarteko ezaugarri aipagarrienetako bat baita, eta aintzat hartua eta baloratua izan beharrekoa da, ez soilik aberastasun ekarpen handia egiten duelako, baita indartsuagoak egiten gaituelako ere".\nEz dute izkuta nahi izan elkarbizitzak "haserrealdi eta gaztazkak" sortzen dituela, "bizitza ikusteko forma ezberdinak, bakoitzaren bizipen eta ibilbide sozial zein kultural ezberdinak jatorri dituztenak", baina euren ustetan ikasteko eta elkar aitortzeko "aukera ezin hobea dira, elkartasun eta begirune sareak eraikitzekoa, gizarte justu eta parekideago baten oinarri izango direnak".\nArrosadia, elkarbizitzaren aldeko lan etengabea\nArrosadian ekimen eta proiektu ezberdinak daude martxan, zeinetan eragile, pertsona profesional eta bolondres asko dauden inplikatuak, eta aniztasunari irekia egongo den auzo baten alde lanean jarraituko dutela adierazi dute. "Elkarbizitza demokratikorako proiektu amankomun bat eraikitzen jarraitu nahi dugu, eta eskubideak guztiengana iritstarazi nahi ditugun bezala, betebehar zibikoak ere guztiei eskagarriak izan daitezen nahi dugu", esan dute.\nZentzu honetan, kulturen arteko elkarbizitza, bazterketaren aurka eta integrazioaren alde eta hiritargo guztiaren parte hartzearen aldeko lanarekin jarraituko dutela adierazi dute, eta horretarako herritar eta instituzioen inplikazioa bilatuko dute.


2020-05-16 - Goierriko Hitza : Goierriko Hitza\nIkurrinek argitu dituzte tontorrak\nLehen euskaldunak Everesteko gailurrera iritsi zireneko 40. urtemuga ospatzeko, 'Gu ere bai!' egitasmoak mendira igo eta ikurrinarekin argazkiak ateratzeko deia egin die herritarrei. Hainbat goierritarrek parte hartu dute.\nAtaungo Troskaeta koba garbitzen\nAtauniker, Otsotarrak eta Aranzadi elkarteek lagunduta, eta Ataungo Udalaren eta Aizpitarte espeleologia taldearen laguntzarekin, Troskaeta koba garbitu zuten iazko urtearen bukaeran, auzolanean. Aste honetan aurkeztu dute bideoa.\nPresoen aurkako erasoak salatzeko elkarretaratzeak deitu dituzte gaurko\nOrdiziako Gaztetxeak eta Zaldibiako Gazte Asanbladak elkarretaratze bana deitu dute gaurko, gose greban dagoen Patxi Ruizi elkartasuna adierazi eta presoen babesgabetasun egoera salatzeko.\nGoierriko museoak dastatzeko aukera izango da etzi, Museoen Egunean\nMuseoen Nazioarteko Egunarekin bat egin dute Ezkioko Igartubeiti eta Ormaiztegiko Zumalakarregi Museoek. 'Museoa dastatu!' egitasmoaren bidez, objektu historikoak eta sukaldarien errezetak uztartuko dituzte, eta lehiaketa bat ere jarriko dute martxan.\nAralarko larreen kontrol falta salatu du Landarlanek\nIbilgailuak pistetatik kanpo ibiltzen direla salatu du ingurumen elkarteak, eta eremuan kontrolak ezartzeko eskatu dio mankomunitateari. Ganadu kopuruaren igoera kezkagarria dela diote.\nForu Aldundiak antolatzen dituen udalekuak ere, bertan behera\nUdalekuak egin ahal izateko "nahikoa segurtasun eta osasun berme" ez dagoela azaldu du aldundiak. Haur eta gaztetxoekin bestelako ekintzak egiteko alternatibak bilatzen ari dira orain.\nGipuzkoa osoan barrena mugitu ahal izango da astelehenetik aurrera\nLehen fasean aurreikusitako neurria zen, baina Araban, Bizkaian eta Gipuzkoan ez da aplikatu orain arte. COVID-19 gaitzaren azken asteko bilakaera ikusita, Eusko Jaurlaritzak lurralde historiko bakoitzaren barruko joan-etorriak baimentzea erabaki du.


Ajea du Bombayk\nHamarkadatan Bombayn gertatutako gentrifikazio prozesuaren isla da Aravind Adigaren 'Last Man in Tower' nobela. Luxuzko etxe orratz bat egiteko eraikitzaile batek bizilagunei egindako proposamenetik abiatzen da istorioa.\n'Munduko tokirik ederrena'\nDena da iragana orain\nIdazlea: Iñigo Aranbarri. Argitaletxea: Susa.\n'Kandido eta besteak'\nIdazlea: Fran Pintadera. Ilustratzailea: Christian Inaraja. Itzultzailea: Uxue Rey. Argitaletxea: Pamiela-Kalandraka.\n'Ez da nire errua!'\nIdazlea eta ilustratzailea: Christian Voltz. Itzultzailea: Xabier Olarra. Argitaletxea: Pamiela-Kalandraka.\nBehin izandakoaren oihartzuna\nEcho & the Bunnymen taldea atzera begira jarri da disko berrian, eta bere garairik oparoeneko kantu klasikoak berrasmatu eta borobildu ditu, soinu landuarekin eta orkestrazio zabalarekin.\nBig Joanie 'Sistahs'\nIosu, Paxkal eta Peru\nPerkusioa, hariak eta ahotsa, bat eginda\nNon: Billboko BBK aretoan Noiz: Gaur, 20:00etan.\n'Why You So Crazy'\nDiskoetxea: Sony Music.\nHaur zein helduentzako, harrigarri\nAzken agurra Jon Lopategi bertsolariari\nAzken agur jendetsua eskaini zioten atzo Muxikako Areatza auzoko (Bizkaia) San Kurtze parrokian Jon Lopategiri. Bertsolaria ostegunean hil z...


urria | 2017 | Iruña-Veleia, egia ala gezurra?\nHilabetekako artxiboa: urria 2017\n“La desconocida ‘Iruña’ de Tierras Altas de Soria”, Eduardo Aznar Martinezen artikulua\nData: 2017(e)ko urriaren 31a Egilea: elexpuru\nAtzoko Diario de Noticias de Navarra-n Eduardo Aznar Martinezen La desconocida ‘Iruña’ de Tierras Altas de Soria artikulu txit interesgarria argitaratu zen. Egilea antropologoa eta historialaria da, eta El euskera en la Rioja (2011) liburuaren egilea, besteak beste. 2016koa da … Jarraitu irakurtzen →\nOstiral honetan Oñatin ‘Euskararen aztarnak Sardinian?’ hitzaldia eta liburu-aurkezpena\nData: 2017(e)ko urriaren 30a Egilea: elexpuru\n‘Un patrimonio histórico secuestrado’, Xabat Antxustegi ikaslearen lana irakurgai\nEustory, estatu mailan egiten den lehiaketa da historialari izateko asmoa duten aurre unibertsitarientzat. Aurten Xabat Antxustegi Ondarruko Institutuko ikaslea aurkeztu da Un patrimonio secuestrado lanarekin. Bertan, Iruña-Veleiako korapiloaren historia azaltzen du sakon eta argi. Ez du saririk jaso, eta auzia … Jarraitu irakurtzen →\nJende asko eta interesatua aurtengo azken bisita gidatuan\nData: 2017(e)ko urriaren 24a Egilea: elexpuru\nJoan den larunbatean egin genuen aurtengo azken bisita gidatua. 23 bisitari hurbildu ziren eta bi talde egin ziren, bata euskerazkoa eta bestea gaztelerazkoa. Gehienak gipuzkoarrak, baina nafarrak, arabarrak eta bizkaitarrak ere baziren. Tartean bere tesina Iruña-Veleiaz egin behar duen unibertsitateko … Jarraitu irakurtzen →\nBost hilabete eta erdi igaro diren arren, Arabako Audientziaren erabakiaren zain jarraitzen dugu\nData: 2017(e)ko urriaren 13a Egilea: elexpuru\nLotsagarria!!! Joan den ekainean sarrera hau egin genuen funtsean oraingo gauza bera esateko. Zertan dago Eliseoren auzia? Noiz hasiko da epaiketa?, galdetzen zaigu behin eta berriz. Galdera logikoa, maiatzaren 3an argitaratu baitzen epailearen autoa. Kontua de akusatuek bost eguneko epea … Jarraitu irakurtzen →\nUrriaren 21ean, larunbata, aurtengo azken bisita gidatua\nData: 2017(e)ko urriaren 3a Egilea: elexpuru\nAurtengo azken bisita gidatu alternatiboa: urriak 21, larunbata, 11:00. Xehetasunak. Izena emateko: bisitak.sosirunaveleia@gmail.com\nOiartzungo Olazi landetxearen eskaintza solidarioa Iruña-Veleiako auzia argitzearen aldeko mugimenduari\nEskaintza polit batekin gatoz Iruña-Veleian bisitan izan direnetzat, eta oro har, auzia argitzearen alde dauden guztientzat. Oiartzungo Olazi landetxeak asteburu eder bat pasatzera gonbidatzen gaitu oso baldintza onetan (prezioa, etxea, kokapena, konpainia…). Ordaintzen dugun dirua SOS Iruña-Veleiarentzat izango da sortzen … Jarraitu irakurtzen →


Partekatu zure Debabarreneko toki gogokoenaren argazki bat eta irabazi sari eder bat\nErakutsi Debabarreneko zure txoko gogokoena eta irabazi sari eder bat! Partekatu Instagramen zure txoko gogokoenaren argazki bat bertako produktuen sorta eder baten zozketan sartzeko https://www.debabarrenaturismo.com/eu/albisteak/debabarrena-instagram-zozketa https://www.debabarrenaturismo.com/eu/albisteak/debabarrena-instagram-zozketa/@@download/image/Dolmenen ibilbidea-7.jpg\nPartekatu Instagramen zure txoko gogokoenaren argazki bat bertako produktuen sorta eder baten zozketan sartzeko\nERAKUTSI DEBABARRENEKO ZURE TXOKORIK GOGOKOENA!\nOrain arte gu aritu gara zuri gure eskualdeko txokorik ederrenak ezagutzera ematen. Orain zure txanda da!\nEgin Instagramen argitalpen bat (feed normalean; ez Instagram Story, TV edo Reels) Debabarreneko zure txokorik kuttunenaren argazki batekin. Zure begiratoki gogokoenetik egindako argazki bat izan daiteke, hainbeste gustatu zitzaizun ibilbide hartakoa, egon zinen ostatukoa, zure jatetxe gogokoenarena, hain gustuko duzun taberna horrena, edo gure eskualdeko 8 herrietako txokoren batena... erakutsiguzu zuk nahi duzun leku hori eta esaiguzu zergatik den hain berezia zuretzat. Erabili #Debabarrena traola, jarraitu eta aipatu gure kontua (@debabarrenatur) eta kokapena jarri, edo behintzat kokapena azaldu argitalpenaren testuan. Guk zure argitalpena ikusi ahal izateko, kontua publikoki ikusgai izan beharko duzu.\nSARI EDER BAT IRABAZI!\nZure argitalpenak baldintza horiek betetzen baditu, automatikoki gure eskualdeko produktuekin osatutako bi sorta ederren zozketan sartuko zara! Nahi dituzun beste argitalpen egin ditzakezu, beti ere #Debabarrena traola erabiliz, gure kontua aipatu eta kokapena adieraziz.\nZozketan parte hartzeko epea maiatzaren 8tik 30era izango da, bi datak barne. Bi irabazleak aukeratzeko, ondo partekatu diren argitalpen guztien artean zozketa automatiko bat egingo da maiatzaren 31n, Easypromos erramintaren bidez. Irabazleak gure sare sozialetan eta webgunean emango ditugu ezagutzera, eta beraiekin jarriko gara zuzenean kontaktuan Instagram bidez, kontaktu datuak eskatzeko.\nIrabazleek bi asteko epea izango dute saria jasotzeko, Debegesak Eibarko Azitain Industrialdean duen egoitzan. Denbora hori pasata saria jaso ez bada, berriz zozketatuko da.


Zer gertatu da gripearekin? | Gizartea | Berria\nNeguan izaten da gripearen hedapena Ipar hemisferioan, baina aurten ia desagertu egin da birusa. JUANAN RUIZ / FOKU Tamaina handiagoan ikusi\nCOVID-19ari aurre egiteko ezarritako neurriek desagerrarazi egin dute gripearen hedapena, ia erabat. Udazkena ate joka ari zenean, osasun profesionalen kezka nagusia zen nola eragingo zioten elkarri sasoiko gripeak eta SARS-CoV-2ak, agertoki jakin bat saihestu nahi zelako: COVID-19aren eta sasoiko gripearen oldarraldiak batera gertatzea, osasun sistemak gainezka egin zezakeelako. Baina errealitateak erakutsi du koronabirusaren kontrako prebentzio neurriak baliagarriak izan direla gripeari aurre egiteko. Izan ere, Hego Euskal Herrian ez da gripe kasu bakar bat ere atzeman azarotik urtarrila bitartean, Espainiako Gripearen Zaintza Sistemaren azken datuek agerian utzi dutenez.\nBaina nola liteke COVID-19ari aurre egiteko hartu diren prebentzio neurriak egokiak izatea gripe kasurik ia ez izateko, eta, aldiz, ez izatea gai koronabirusa geldiarazteko? Galdera hori egiten dio batek baino gehiagok bere buruari. Paradoxa hori azaltzeko arrazoi bat baino gehiago daude, Jose Manuel Jimenez Guardeño Londreseko King's College zentroko Gaixotasun Infekziosoen ikerlariak azaldu duenez. «Arrazoi nagusia da koronabirusari aurre egiteko ezarri diren neurriek —distantzia fisikoak, maskarak eta higieneak batik bat— balio dutela bestelako arnas birusei aurre egiteko, eta, bereziki eraginkorrak direla gripeari aurre egiteko». Gainera, sasoiko gaixotasuna da gripearena, urtero hemisferio batetik bestera bidaiatzen duena, baina aurten mundu osoan ezarritako mugikortasun murrizketek eragotzi egin diote gripearen birusari batetik bestera mugitzea, Jimenezek esplikatu duenez.\nHori gertatu izana «albiste oso ona» dela azpimarratu du Ignacio Lopez-Goñi Mikrobiologiako doktore eta dibulgatzaile zientifikoak, osasun sistemari «arnasa» eman diolako, gehien behar zuen garaian. Izan ere, ohartarazi du SARS-CoV-2 birusarekin batera bestelako arnas birusak zirkulazioan ibiltzea «ekaitz perfektua» izan zitekeela heriotza tasa handitzeko, bereziki adineko pertsonen kasuan. Hori ez da gertatu, eta «poztekoa» dela iritzi dio Lopez-Goñik. Hala eta guztiz ere, ohartarazi du ezin dela baztertu orain albiste ona izan dena datorren urtean «arazo» bat izatea: «Ohikoa izaten da urte arin baten ostean gripearen birusak gogorrago jotzea. Ikusteko dago».\nGripearen aurkako txertoan ere jarri dute fokua adituek. Aurten gripearen aurkako txertaketa kanpaina bereziki zabala izan da, eta inoiz baino herritar gehiagori jarri zaie txertoa. Baina badaude beste bi aldagai gripearen hedapena zergatik eten den ulertzeko: kutsakortasuna eta transmisioa. «Koronabirusa gripearen birusa baino bi aldiz azkarrago zabaltzen da, eta gripearen kasuan, gainera, ez dago superkutsatzailerik», azaldu du Jimenezek. Transmisioak ere badu bere garrantzia, gripearena kontrolatzea samurragoa delako: koronabirusa ez bezala, tantaxka handietan garraiatzen da gripearen birusa eta bi metroko segurtasun nahikoa izaten da transmisioa eteteko. Inkubazio denbora ere gehitu du Lopez-Goñik, «luzeagoa baita COVID-19aren kasuan gripean baino, eta, beraz, sintomak nabaritzen hasteko denbora gehiago behar delako».\n«Interferentzien fenomenoa» ere aipatu du Jimenezek gripearen hedapen eskasa azaltzeko. «Birus batzuek badute gaitasuna beste patogeno batzuei atea ixteko, eta gorputzean egoera antibiral antzeko bat sortzeko». Ikertzaileek uste dute hori gertatzen ari dela koronabirusarekin: behin pertsona bat SARS-CoV-2arekin kutsatzen denean, ez du beste infekziorik hartzen. Beraz, uler liteke COVID-19ak balio duela gripeari ateak ixteko. Nolanahi ere, oraindik ez dago erabateko ziurtasuna horri buruz. «Hipotesi hori oso interesgarria da, eta gertatzen ari den zantzuak baditugu, baina sakonago ikertu beharra daukagu», zehaztu du.\nOspitaleetako pneumologia zerbitzuetan ere izugarri sumatu dute aurten gripe kasurik ez egotea. Abendu eta martxo bitartean lanez gainezka egon ohi dira gripearen eraginez sortzen diren arnas gaixotasun eta infekzioak artatu behar dituztelako, baina aurten oso bestelakoa izan da ikusi duten egoera. «Gripe kasu bat bera ere ez dugu izan. Zero kasu». Laura Tomas Txagorritxuko ospitaleko pneumologoak azaldu du «inoiz ez bezalako» negua izaten ari dela gripearen intzidentziari dagokionez, eta ez dutela kasu bakar bat ere artatu. Haurretan ere ez dute detektatu bronkiolitis kasurik pediatria zerbitzuan.\nGripearen arrastorik ez egoteak lasaitua eman die pneumologia zerbitzuetako profesionalei, jadanik COVID-19ak jota gaixotu direnekin lan zama handia dutelako. «Gure beldurretako bat zen Eguberrien bueltan gainezka egongo ote ginen gripeak eta COVID-19ak kutsatutako gaixoekin. Izan ere, bi birusak aldi berean zirkulazioan ibili izan balira, hondamendi bat izango zen». Tomasek kontatu duenez, urtero urtarrila hilabete zaila izaten da gripearen transmisioari dagokionez, birusaren oldarraldiak goia jotzen duelako eta ospitaleen gaineko presioa handitu egiten delako. Txagorritxuko pneumologia gelen okupazioa erabatekoa izaten da garai horretan, eta ehun gaixo inguru egoten dira ospitaleratuta aldi berean. 2018an, adibidez, urte hasieratik apirilera arte egon ziren beteta ospitaleko gelak gripearekin eritutakoekin. Aurten ez dute halakorik bizi, Tomasek esan duenez: «Hirugarren olatu honetan sasoiko gripearen ohiko oldarraldietan baino hobeto egon gara».